১৯৭৮ৰ অসম বিধানসভা নিৰ্বাচন - অসমীয়া ৱিকিপিডিয়া\n১৯৭৮ৰ অসম বিধানসভা নিৰ্বাচন\n(অসম বিধানসভা নিৰ্বাচন, ১৯৭৮ৰ পৰা পুনঃনিৰ্দেশিত)\n১৯৭৮ৰ অসম বিধানসভা নিৰ্বাচন স্বাধীনোত্তৰ অসমৰ ৭ম বিধানসভা নিৰ্বাচন। বিধানসভাৰ ১২৬খন আসনৰ বাবে এই নিৰ্বাচন অনুষ্ঠিত হৈছিল। জনতা পাৰ্টিয়ে ৫৩খন আসন পাই গোলাপ বৰবৰাৰ নেতৃত্বত প্ৰথম অকংগ্ৰেছী চৰকাৰ গঠন কৰে। কিন্তু সংখ্যাগৰিষ্ঠ বিধায়কৰ সমৰ্খন হেৰুওৱাত তেওঁ ১৯৭৯ৰ ৪ ছেপ্তেম্বৰত মুখ্যমন্ত্ৰীৰ পদৰ পৰা পদত্যাগ কৰে। ৯ ছেপ্তেম্বৰত যোগেন্দ্ৰ নাথ হাজৰিকাই মুখ্যমন্ত্ৰী হিচাপে শপত গ্ৰহণ কৰে যদিও কেন্দ্ৰীয় চৰকাৰে ৰাষ্ট্ৰপতি শাসন জাপি দিয়া বাবে তেওঁ মাথো ৯৪ দিনৰ বাবেহে মুখ্যমন্ত্ৰীৰ চকীত বহিবলৈ পায়।\n১৯৭৩ৰ ডিচেম্বৰত গুজৰাটৰ এখন অভিযান্ত্ৰিক মহাবিদ্যালয়ৰ মাচুল বঢ়োৱাক কেন্দ্ৰ কৰি সূত্ৰপাত ঘটা নৱনিৰ্মাণ আন্দোলন, দুৰ্নীতি-ভ্ৰষ্টাচাৰৰ বিৰুদ্ধে জয়প্ৰকাশ নাৰায়ণৰ আন্দোলন, সমাজবাদী নেতা জৰ্জ ফাৰ্ণাণ্ডেজৰ নেতৃত্বত তিনি সপ্তাহ জুৰি হোৱা বিহাৰৰ ৰেল ধৰ্মঘট আদিয়ে ভাৰতৰ ৰাজনৈতিক পৰিমণ্ডল অস্থিৰ কৰি ৰাখিছিল। ইন্দিৰা গান্ধীৰ পুত্ৰ সঞ্জয় গান্ধীৰ বলপূৰ্বকভাবে প্ৰয়োগ কৰিবলৈ প্ৰচেষ্টা চলোৱা পাঁচসূত্ৰীয় কাৰ্যক্ৰমৰ অন্তৰ্গত বন্ধ্যাকৰণ কাৰ্যসূচীয়েও ব্যপক জনৰোষৰ সৃষ্টি কৰিছিল।\nইফালে ১৯৭১ৰ সাধাৰণ নিৰ্বাচনত ৰায়বেৰেলী লোকসভা সমষ্টিৰ পৰা অনৈতিক উপায়ে জিকি অহা বুলি তদানিন্তন প্ৰধানমন্ত্ৰী গান্ধীৰ বিৰুদ্ধে এজন পৰাজিত প্ৰাৰ্থী ৰাজ নাৰায়ণে এলাহাবাদ উচ্চ ন্যায়ালয়ত গোচৰ তৰিছিল। ৰাজ নাৰায়ণে অভিযোগ কৰিছিল নিৰ্বাচনত আয়োগে বান্ধি দিয়া খৰচৰ সীমাতকৈ অধিক ধন খৰচ কৰাৰ উপৰিও গান্ধীয়ে প্ৰশাসন যন্ত্ৰটোকো তেওঁৰ নিৰ্বাচনী কাৰ্যত ব্যৱহাৰ কৰিছিল। ১৯৭৫ৰ ১২ জুনত এলাহাবাদ উচ্চ ন্যায়ালয়ে গান্ধীৰ নিৰ্বাচন অবৈধ বুলি ৰায় দিয়ে। গান্ধীয়ে ইয়াৰ বিৰুদ্ধে উচ্চতম ন্যায়ালয়ত আপীল কৰে। কিন্তু উচ্চতম ন্যায়ালয়ৰ ৰায় প্ৰকাশ পোৱাৰ এদিন আগতে ১৯৭৫ চনৰ ২৫ জুনত গান্ধীয়ে দেশত আভ্যন্তৰিণ জৰুৰীকালিন অৱস্থা ঘোষণা কৰে। জৰুৰীকালীন অৱস্থাৰ সময়চোৱাত চৰকাৰে বাতৰি কাকতৰ ওপৰত চেঞ্চৰশ্বিপ লগালে। নাগৰিকৰ মত প্ৰকাশৰ অধিকাৰ সাময়িকভাবে বৰ্খা্স্ত কৰিলে। বিৰোধী নেতাসকলক কাৰাগাৰত ভৰাই থলে। সংসদ আৰু বিধানসভাবোৰত বিৰোধী পক্ষ দুৰ্বল হোৱাৰ সুযোগত গান্ধীয়ে নিজৰ সুবিধামতে সংবিধান সংশোধন কৰি ললে। ১৯৭৭ৰ ১৮ জানুৱাৰীত হঠাৎ গান্ধীয়ে নিৰ্বাচন ঘোষণা কৰিলে আৰু ৰাজনৈতিক বন্দীসকলক মুকলি কৰি দিলে। দুমাহ পাছত, ২১ মাৰ্চত জৰুৰীকালিন অৱস্থাও উঠাই ললে।\nইন্দিৰা গান্ধীৰ স্বেচ্চাচাৰিতাৰ বিৰুদ্ধে প্ৰায়ভাগ বিৰোধী দল একলগ হ'ল। লোকদল, ক্ৰান্তিদল, স্বতন্ত্ৰ পাৰ্টি, সমাজবাদী পাৰ্টি, জনসংঘ আদি দলবোৰ একত্ৰিত হৈ জনতা পাৰ্টি গঠন কৰিলে। ১৯৭৭ৰ সাধাৰণৰ নিৰ্বাচনত জনতা পাৰ্টিয়ে ২৯৮খন আসন পালে। কংগ্ৰেছ শোচনীয় পৰাজয়ৰ সন্মুখীন হ’ল। ইন্দিৰা গান্ধীয়ে পূৰ্বৰ ৩৫২খন আসনৰ বিপৰীতে মাত্ৰ ১৫৩খন আসনহে পালে। গান্ধীৰ বিৰুদ্ধে দলৰ ভিতৰত বিক্ষোভৰ সৃষ্টি হোৱাত দলটো দুভাগত বিভক্ত হ’ল। গান্ধী নেতৃত্বাধীন ঠালটোক ভাৰতীয় জাতীয় কংগ্ৰেছ (ইন্দিৰা) বুলি নামাঙ্কণ কৰা হ’ল।\n১৯৭৮ত অসমত অনুষ্ঠিত হোৱা বিধানসভা নিৰ্বাচনত নিৰঙ্কুশ সংখ্যাগৰিষ্ঠতা নাপালে যদিও সৰ্বাধিক আসন লাভ কৰা দল হিচাপে জনতা পাৰ্টিয়ে গোলাপ বৰবৰাৰ নেতৃত্বত চৰকাৰ গঠন কৰিলে। ইন্দিৰা কংগ্ৰেছে মাত্ৰ ৮খন আসন পালে। শৰৎ চন্দ্ৰ সিংহ নেতৃত্বাধীন ভাৰতীয় জাতীয় কংগ্ৰেছে ২৬খনত জয়লাভ কৰিবলৈ সক্ষম হ'ল।\n১ ভাৰতৰ কমিউনিষ্ট পাৰ্টি [CPI] ৰাষ্ট্ৰীয় দল ৩৫ ৫ ৪.০৯% ১৪.৩৯%\n২ ভাৰতৰ কমিউনিষ্ট পাৰ্টি (মাৰ্ক্সবাদী) [CPM] ৰাষ্ট্ৰীয় দল ২৭ ১১ ৫.৬২% ২৫.৮৭%\n৩ ভাৰতীয় জাতীয় কংগ্ৰেছ [INC] ৰাষ্ট্ৰীয় দল ১২৬ ২৬ ২৩.৬২% ২৩.৬২%\n৪ ভাৰতীয় জাতীয় কংগ্ৰেছ (ইন্দিৰা) [INC(I)] ৰাষ্ট্ৰীয় দল ১১৫ ৮ ৮.৭৮% ৯.৪৮%\n৫ জনতা পাৰ্টি [JNP] ৰাষ্ট্ৰীয় দল ১১৭ ৫৩ ২৭.৫৫% ২৯.৯৫%\n৬ অল ইণ্ডিয়া ফৰৱাৰ্ড ব্লক [FBL] ৰাজ্যিক দল ৩ ০\n৭ ভৈয়াম জনজাতি পৰিষদ, অসম [PTC] ৰাজ্যিক দল ৯ ৪\n৮ বিপ্লৱী সমাজবাদী পাৰ্টি [RSP] ৰাজ্যিক দল ৬ ০\n৯ অল ইণ্ডিয়া গোৰ্খা লিগ [IGL] পঞ্জীভূক্ত\n(অননুমোদিত) ১ ০\n১০ ভাৰতৰ বিপ্লৱী কমিউনিষ্ট পাৰ্টি [RCI] পঞ্জীভূক্ত\n(অননুমোদিত) ১০ ৪\n১১ ছোটিয়েলিষ্ট ইউনিটি চেণ্টাৰ অফ ইণ্ডিয়া [SUC] পঞ্জীভূক্ত\n(অননুমোদিত) ৪ ০\n১২ নিৰ্দলীয় ১৫\nদ্বিতীয় স্থানৰ প্ৰাৰ্থীৰ সৈতে ভোট ব্যৱধান\n(অনুসূচিত জাতিৰ বাবে সংৰক্ষিত) লীলাময় দাস জনতা পাৰ্টি\n২ পাঠৰকান্দি ফকৰুল ইচলাম নিৰ্দলীয়\n৩ কৰিমগঞ্জ উত্তৰ নিশিথ ৰঞ্জন দাস ভাৰতৰ মাৰ্ক্সবাদী কমিউনিষ্ট পাৰ্টী\n৪ কৰিমগঞ্জ দক্ষিণ আব্দুল মুকদ্দিৰ চৌধুৰী ভাৰতীয় জাতীয় কংগ্ৰেছ\n৫ বদৰপুৰ ৰমেন্দ্ৰ দে ভাৰতৰ মাৰ্ক্সবাদী কমিউনিষ্ট পাৰ্টী\n৬ হাইলাকান্দি দীপক ভট্টাচাৰ্যী ভাৰতৰ মাৰ্ক্সবাদী কমিউনিষ্ট পাৰ্টী\n৭ কাটলিচেৰা গৌৰী শঙ্কৰ ৰয় ভাৰতীয় জাতীয় কংগ্ৰেছ\n৮ আলগাপুৰ নেপাল চন্দ্ৰ দাস ভাৰতীয় জাতীয় কংগ্ৰেছ (ইন্দিৰা)\n৯ শিলচৰ নুৰুল হুদা ভাৰতৰ মাৰ্ক্সবাদী কমিউনিষ্ট পাৰ্টী\n১০ সোণাই আফতাব হোছেইন মজুমদাৰ জনতা পাৰ্টি\n(অনুসূচিত জাতিৰ বাবে সংৰক্ষিত) শিশিৰ ৰঞ্জন দাস ভাৰতীয় জাতীয় কংগ্ৰেছ (ইন্দিৰা)\n১২ উদৰবন্দ জগন্নাথ সিংহ জনতা পাৰ্টি\n১৩ লক্ষীপুৰ কাজী কুতুবুদ্দিন আহমেদ নিৰ্দলীয়\n১৪ বৰখলা এ.এফ. গোলাম ওচমানী জনতা পাৰ্টি\n১৫ কাটিগড়া আব্দুল কায়ুম চৌধুৰী ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) সোনাৰাম থাওচেন জনতা পাৰ্টি\n(অনুসূচিত জনজাতিৰ বাবে সংৰক্ষিত) বিলটন জি. মোমিন জনতা পাৰ্টি\n(অনুসূচিত জনজাতিৰ বাবে সংৰক্ষিত) বাৰ্লং টেৰাং জনতা পাৰ্টি\n(অনুসূচিত জনজাতিৰ বাবে সংৰক্ষিত) গান্ধীৰাম টিমুং জনতা পাৰ্টি\n(অনুসূচিত জনজাতিৰ বাবে সংৰক্ষিত) ধনীৰাম ৰংপি ভাৰতীয় জাতীয় কংগ্ৰেছ\n২১ মানকাচৰ জহিৰুল ইচলাম জনতা পাৰ্টি\n২৩ ধুবৰী মহম্মদ ওমৰুদ্দিন ভাৰতীয় জাতীয় কংগ্ৰেছ\n২৪ গৌৰীপুৰ মহম্মদ আজাদ আলি জনতা পাৰ্টি\n২৫ গোলোকগঞ্জ আলাউদ্দিন সৰকাৰ ভাৰতৰ মাৰ্ক্সবাদী কমিউনিষ্ট পাৰ্টী\n২৬ বিলাসীপাৰা পশ্চিম গিয়াচুদ্দিন আহমেদ নিৰ্দলীয়\n২৭ বিলাসীপাৰা পূব শৰৎ চন্দ্ৰ সিংহ ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) ৰমেন্দ্ৰ নাৰায়ণ বসুমতাৰী ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) সমৰ ব্ৰহ্ম চৌধুৰী ভৈয়াম জনজাতি পৰিষদ, অসম\n(অনুসূচিত জনজাতিৰ বাবে সংৰক্ষিত) পঞ্চানন ব্ৰহ্ম ভৈয়াম জনজাতি পৰিষদ, অসম\n৩২ বঙাইগাঁও মথুৰা মোহন সিংহ জনতা পাৰ্টি\n৩৩ বিজনী পদ্মলোচন বড়ো নিৰ্দলীয়\n৩৪ অভয়াপুৰী উত্তৰ ফণী মেধি নিৰ্দলীয়\n(অনুসূচিত জাতিৰ বাবে সংৰক্ষিত) ৰবীন্দ্ৰনাথ চৌধুৰী জনতা পাৰ্টি\n(অনুসূচিত জনজাতিৰ বাবে সংৰক্ষিত) জগত চন্দ্ৰ পাটগিৰি জনতা পাৰ্টি\n৩৭ গোৱালপাৰা পূব বীৰেন্দ্ৰ নাথ চৌধুৰী ভাৰতৰ মাৰ্ক্সবাদী কমিউনিষ্ট পাৰ্টী\n৩৯ জলেশ্বৰ আফজালুৰ ৰহমান জনতা পাৰ্টি\n৪০ সৰভোগ হেমেন দাস ভাৰতৰ মাৰ্ক্সবাদী কমিউনিষ্ট পাৰ্টী\n৪১ ভবানীপুৰ তাৰিণীচৰণ দাস জনতা পাৰ্টি\n৪২ পাটাচাৰকুচি ভুবনেশ্বৰ বৰ্মন জনতা পাৰ্টি\n৪৩ বৰপেটা এ. লটিফ নিৰ্দলীয়\n৪৪ জনীয়া আব্দুচ চোভান ভাৰতীয় জাতীয় কংগ্ৰেছ (ইন্দিৰা)\n৪৫ বাঘবৰ ইব্ৰাহিম আলি ভাৰতীয় জাতীয় কংগ্ৰেছ\n৪৬ সৰুক্ষেত্ৰী চিৰাজুল হক নিৰ্দলীয়\n৪৭ চেঙা দানিচ আলি আহমেদ ভাৰতীয় জাতীয় কংগ্ৰেছ\n(অনুসূচিত জাতিৰ বাবে সংৰক্ষিত) উমেশ চন্দ্ৰ দাস জনতা পাৰ্টি\n৪৯ ছয়গাঁও এ.এন. আক্ৰাম হুছেইন ভাৰতীয় জাতীয় কংগ্ৰেছ (ইন্দিৰা)\n৫০ পলাশবাৰী হৰেন্দ্ৰ নাথ গোস্বামী জনতা পাৰ্টি\n৫১ জালুকবাৰী লক্ষ্যধৰ চৌধুৰী জনতা পাৰ্টি\n৫২ দিশপুৰ তাৰিণীমোহন বৰুৱা জনতা পাৰ্টি\n৫৩ গুৱাহাটী পূব অজয় কুমাৰ দত্ত জনতা পাৰ্টি\n৫৪ গুৱাহাটী পশ্চিম কিৰণ চন্দ্ৰ বৰুৱা জনতা পাৰ্টি\n৫৫ হাজো ৰবীন্দ্ৰ নাথ মালাকৰ জনতা পাৰ্টি\n৫৬ কমলপুৰ দৈৱশক্তি ডেকা জনতা পাৰ্টি\n৫৭ ৰঙিয়া পূৰ্ণ বড়ো ভাৰতৰ মাৰ্ক্সবাদী কমিউনিষ্ট পাৰ্টী\n৫৮ তামুলপুৰ পদ্মবাহাদুৰ চৌহান জনতা পাৰ্টি\n৫৯ নলবাৰী নৰেন্দ্ৰনাথ দত্ত ভাৰতৰ মাৰ্ক্সবাদী কমিউনিষ্ট পাৰ্টী\n৬০ বৰক্ষেত্ৰী শ্বেখ চান্দ মহম্মদ জনতা পাৰ্টি\n৬১ ধৰ্মপুৰ ৰমণী বৰ্মন জনতা পাৰ্টি\n(অনুসূচিত জনজাতিৰ বাবে সংৰক্ষিত) বৈকুণ্ঠনাথ দাস ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) মাণিক চন্দ্ৰ দাস নিৰ্দলীয়\n৬৪ পানেৰী ৰমেশ চন্দ্ৰ চহৰীয়া নিৰ্দলীয়\n৬৫ কলাইগাঁও নগেন শৰ্মা জনতা পাৰ্টি\n৬৬ ছিপাঝাৰ মাধৱ ৰাজবংশী জনতা পাৰ্টি\n৬৭ মঙ্গলদৈ অনিল দাস জনতা পাৰ্টি\n৬৮ দলগাঁও চৈয়দা আনোৱাৰা টাইমূৰ ভাৰতীয় জাতীয় কংগ্ৰেছ (ইন্দিৰা)\n৬৯ ওদালগুৰি বিনয় কুমাৰ বসুমতাৰী ভৈয়াম জনজাতি পৰিষদ, অসম\n৭০ মাজবাট চিলভিয়াচ কন্দপান জনতা পাৰ্টি\n৭১ ঢেকিয়াজুলি প্ৰতাপ কলিতা ভাৰতীয় জাতীয় কংগ্ৰেছ\n৭২ বৰচলা কমল চন্দ্ৰ বসুমতাৰী ভৈয়াম জনজাতি পৰিষদ, অসম\n৭৩ তেজপুৰ জীৱন বৰা জনতা পাৰ্টি\n৭৪ ৰঙাপৰা গোলোক ৰাজবংশী ভাৰতীয় জাতীয় কংগ্ৰেছ\n৭৫ চটিয়া গোলোক কাকতি জনতা পাৰ্টি\n৭৬ বিশ্বনাথ কোষেশ্বৰ বৰা জনতা পাৰ্টি\n৭৭ বিহালী বিষ্ণুলাল উপাধ্যায় ভাৰতীয় জাতীয় কংগ্ৰেছ\n৭৮ গহপুৰ ৰামচন্দ্ৰ শৰ্মা জনতা পাৰ্টি\n৭৯ জাগীৰোড প্ৰসাদ চন্দ্ৰ দলে ভাৰতীয় জাতীয় কংগ্ৰেছ\n৮০ মৰিগাঁও কালিৰাম ডেকাৰজা ভাৰতীয় জাতীয় কংগ্ৰেছ\n৮১ লাহৰিঘাট আব্দুল কাচেম ভাৰতীয় জাতীয় কংগ্ৰেছ\n৮২ ৰহা বালিৰাম দাস জনতা পাৰ্টি\n৮৩ ধিং মহম্মদ চামচুল হুদা ভাৰতৰ বিপ্লৱী কমিউনিষ্ট পাৰ্টি\n৮৪ বটদ্ৰবা বাণেশ্বৰ শইকীয়া ভাৰতৰ বিপ্লৱী কমিউনিষ্ট পাৰ্টি\n৮৫ ৰূপহীহাট মহম্মদ ইদ্ৰিচ ভাৰতীয় জাতীয় কংগ্ৰেছ\n৮৭ বঢ়মপুৰ লক্ষেশ্বৰ গোহাঁই জনতা পাৰ্টি\n৮৮ চামগুৰি ভবেন্দ্ৰ কুমাৰ শইকীয়া জনতা পাৰ্টি\n৮৯ কলিয়াবৰ অতুল চন্দ্ৰ গোস্বামী নিৰ্দলীয়\n৯০ যমুনামুখ মুজাম্মিল আলি চৌধুৰী জনতা পাৰ্টি\n৯১ হোজাই শান্তি ৰঞ্জন দাসগুপ্ত জনতা পাৰ্টি\n৯২ লামডিং বীৰেশ মিশ্ৰ ভাৰতৰ মাৰ্ক্সবাদী কমিউনিষ্ট পাৰ্টী\n৯৩ বোকাখাট ছত্ৰগোপাল কৰ্মকাৰ ভাৰতীয় জাতীয় কংগ্ৰেছ\n৯৪ সৰুপথাৰ ইকলিয়াচ টিৰ্কি ভাৰতীয় জাতীয় কংগ্ৰেছ\n৯৫ গোলাঘাট সোণেশ্বৰ বৰা জনতা পাৰ্টি\n৯৬ খুমটাই নগেন বৰুৱা জনতা পাৰ্টি\n৯৭ দেৰগাঁও ৰমেশ দাস জনতা পাৰ্টি\n৯৮ যোৰহাট দুলাল চন্দ্ৰ বৰুৱা জনতা পাৰ্টি\n(অনুসূচিত জনজাতিৰ বাবে সংৰক্ষিত) চকভাল কাগয়ুং জনতা পাৰ্টি\n১০০ তিতাবৰ গিৰিধৰ ঠেঙাল ভাৰতৰ মাৰ্ক্সবাদী কমিউনিষ্ট পাৰ্টী\n১০১ মৰিয়নি গজেন তাঁতী ভাৰতীয় জাতীয় কংগ্ৰেছ\n১০২ টিয়ক দেৱানন্দ বৰা জনতা পাৰ্টি\n১০৩ আমগুৰি খগেন বৰবৰুৱা ভাৰতৰ বিপ্লৱী কমিউনিষ্ট পাৰ্টি\n১০৫ মাহমৰা বুদ্ধ বৰুৱা ভাৰতৰ বিপ্লৱী কমিউনিষ্ট পাৰ্টি\n১০৬ সোণাৰি সত্য তাঁতী ভাৰতীয় জাতীয় কংগ্ৰেছ (ইন্দিৰা)\n১০৭ থাওৰা যোগেন গগৈ ভাৰতৰ মাৰ্ক্সবাদী কমিউনিষ্ট পাৰ্টী\n১০৮ শিৱসাগৰ প্ৰমোদ গগৈ ভাৰতৰ মাৰ্ক্সবাদী কমিউনিষ্ট পাৰ্টী\n১১০ নাওবৈচা আফাজুদ্দিন আহমেদ নিৰ্দলীয়\n১১১ লক্ষীমপুৰ শূল বৰা ভাৰতৰ মাৰ্ক্সবাদী কমিউনিষ্ট পাৰ্টী\n(অনুসূচিত জনজাতিৰ বাবে সংৰক্ষিত) লক্ষ্যনাথ দলে ভাৰতীয় জাতীয় কংগ্ৰেছ\n(অনুসূচিত জনজাতিৰ বাবে সংৰক্ষিত) পূৰ্ণ চন্দ্ৰ বৰা নিৰ্দলীয়\n(অনুসূচিত জনজাতিৰ বাবে সংৰক্ষিত) ৰমেশ মোহন কুলি জনতা পাৰ্টি\n১১৫ মৰাণ জয় চন্দ্ৰ নাগবংশী ভাৰতীয় জাতীয় কংগ্ৰেছ (ইন্দিৰা)\n১১৬ ডিব্ৰুগড় কেশৱ চন্দ্ৰ গগৈ জনতা পাৰ্টি\n১১৭ লাহোৱাল দীপক মূৰ্ম ভাৰতীয় জাতীয় কংগ্ৰেছ\n১১৮ দুলিয়াজান যোগেন হাজৰিকা জনতা পাৰ্টি\n১১৯ টিংখং ভদ্ৰেশ্বৰ গগৈ জনতা পাৰ্টি\n১২০ নাহৰকটীয়া শশকমল সন্দিকৈ ভাৰতৰ মাৰ্ক্সবাদী কমিউনিষ্ট পাৰ্টী\n১২১ চাবুৱা জ্ঞান গগৈ জনতা পাৰ্টি\n১২২ তিনিচুকীয়া গোলাপ বৰবৰা জনতা পাৰ্টি\n১২৩ ডিগবৈ ৰামেশ্বৰ ধানোৱাৰ ভাৰতীয় জাতীয় কংগ্ৰেছ (ইন্দিৰা)\n১২৪ মাৰ্ঘেৰিটা কুলবাহাদুৰ চেত্ৰী জনতা পাৰ্টি\n১২৬ শদিয়া বিপিন হাজৰিকা ভাৰতৰ মাৰ্ক্সবাদী কমিউনিষ্ট পাৰ্টী\n↑ 1.0 1.1 1.2 1.3 "STATISTICAL REPORTS OF GENERAL ELECTION TO STATE LEGISLATIVE ASSEMBLY (VIDHANSABHA) 1978". Election Commission of india. https://eci.gov.in/statistical-report/statistical-reports/। আহৰণ কৰা হৈছে: 28 November 2020.\n↑ "Assam Legislative Assembly - Members 1978-83". Govt. of Assam. http://assamassembly.gov.in/mla-1985-91.html। আহৰণ কৰা হৈছে: 29 November 2020.\n↑ 3.0 3.1 "Four reasons why India Gandhi declared emergency". https://indianexpress.com/.+25-6-2018. https://indianexpress.com/article/research/four-reasons-why-indira-gandhi-declared-the-emergency-5232397/। আহৰণ কৰা হৈছে: 1 December 2020.\n↑ Pradhanmantri - Episode 12: Emergency in India, ABP News. ABP News.\n↑ "Indian National Congress". https://www.encyclopedia.com. https://www.encyclopedia.com/history/asia-and-africa/south-asian-history/indian-national-congress। আহৰণ কৰা হৈছে: 1 December 2020.\n↑ "Indira Gandhi installed as president of break-away faction of Congress Party". India Today. https://www.indiatoday.in/magazine/cover-story/story/19780131-indira-gandhi-installed-as-president-of-break-away-faction-of-congress-party-818678-2015-04-21। আহৰণ কৰা হৈছে: 1 December 2020.\n"https://as.wikipedia.org/w/index.php?title=১৯৭৮ৰ_অসম_বিধানসভা_নিৰ্বাচন&oldid=276084"ৰ পৰা অনা হৈছে\nএই পৃষ্ঠাখন 13 মে' 2021 তাৰিখে ০৭:৩৬ বজাত অন্তিম সংশোধন কৰা হৈছিল।


Clinzit in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clinzit ar byavahar, ppali, parshwakriya, upkaar, kriya-pratikriya aaru satarkatabani\nClinzit ৰ মূল্য আৰু পেকৰ চাইজ - Clinzit Price and Pack Size in Assamese - Clinzit ar mulya aaru pakor size\nClinzit ৰ লাভ আৰু ব্যৱহাৰসমূহ- Clinzit Benefits & Uses in Assamese- Clinzit ar laabh aaru byavaharsamuh\nClinzit ৰ পালি আৰু সেয়া কেনেদৰে ল'ব- Clinzit Dosage & How to Take in Assamese - Clinzit ar paali aaru xeya kenedore lobo\nClinzit ৰ পাৰ্শ্চক্ৰিয়াসমূহ- Clinzit Side Effects in Assamese- Clinzit ar parshwakriyasamuh\nClinzit সংক্ৰান্ত সতৰ্কতাবাণীসমূহ- Clinzit Related Warnings in Assamese- Clinzit xonkranta xatarkatabanisamuh\nঅইন দৰৱৰ সৈতে Clinzitৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clinzit with Other Drugs in Assamese- Oinor xoite Clinzit ar gurutor kriya-pratikriya\nClinzit মতভেদসমূহ- Clinzit Contraindications in Assamese- Clinzit nishedhsamuh\nClinzit ৰ বিষয়ে সততে সোধা প্ৰশ্নসমূহ- Frequently asked Questions about Clinzit in Assamese- Clinzit ar bikhoye satate xodha prashnasamuh\nখাদ্য আৰু মদৰ সৈতে Clinzit ক্ৰিয়া-প্ৰতিক্ৰিয়া- Clinzit Interactions with Food and Alcohol in Assamese- khadya aaru modor xoite Clinzit kriya-pratikriya\nClinzit ৰ লাভ আৰু ব্যৱহাৰসমূহ - Clinzit Benefits & Uses in Assamese - Clinzit ar laabh aaru byavaharsamuh\nClinzit তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClinzit ৰ পালি আৰু সেয়া কেনেদৰে ল'ব - Clinzit Dosage & How to Take in Assamese - Clinzit ar paali aaru xeya kenedore lobo\nClinzit-ৰ উপাদানসমূহ - Clinzit Active Ingredients in Assamese - Clinzit-ar upadaansamuh\nClinzit ৰ পাৰ্শ্চক্ৰিয়াসমূহ - Clinzit Side Effects in Assamese - Clinzit ar parshwakriyasamuh\nগৱেষণাৰ ভিত্তিত, Clinzit ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClinzit সংক্ৰান্ত সতৰ্কতাবাণীসমূহ - Clinzit Related Warnings in Assamese - Clinzit xonkranta xatarkatabanisamuh\nClinzit-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClinzit গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nClinzit-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nClinzit এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Clinzit গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Clinzit কি প্ৰভাৱ দেখা গৈছে?\nClinzitৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Clinzit কি প্ৰভাৱ দেখা গৈছে?\nClinzitৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Clinzit ৰ কি প্ৰভাৱ দেখা গৈছে?\nহৃদয় ৰ বাবে Clinzit ক্ষতিকাৰক নহয়।\nঅইন দৰৱৰ সৈতে Clinzitৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clinzit with Other Drugs in Assamese - Oinor xoite Clinzit ar gurutor kriya-pratikriya\nClinzit তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClinzit মতভেদসমূহ - Clinzit Contraindications in Assamese - Clinzit nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clinzit লোৱা অনুচিত যাতে -\nClinzit ৰ বিষয়ে সততে সোধা প্ৰশ্নসমূহ - Frequently asked Questions about Clinzit in Assamese - Clinzit ar bikhoye satate xodha prashnasamuh\nএই Clinzit-এ অভ্য়াস বা নিচাৰ সৃষ্টি কৰে নেকি?\nনহয়, Clinzit আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Clinzit লোৱাৰ পিছত ই আপোনাৰ টোপনি ভাৱ নানে।\nহয়, চিকিত্সা পৰামৰ্শ অনুসাৰেহে Clinzit লওক।\nনহয়, মানসিক ৰোগৰ চিকিত্সাৰ ক্ষেত্ৰত Clinzit ব্যৱহৃত নহয়।\nখাদ্য আৰু মদৰ সৈতে Clinzit ক্ৰিয়া-প্ৰতিক্ৰিয়া - Clinzit Interactions with Food and Alcohol in Assamese - khadya aaru modor xoite Clinzit kriya-pratikriya\nখাদ্য আৰু Clinzitৰ ক্ৰিয়া-প্ৰতিক্ৰিয়া\nখাদ্যৰ সৈতে Clinzit লোৱাটো স্বাভাৱিক।\nমদ আৰু Clinzitৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Clinzitৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nClinzit ৰ অনুকল্প - Substitutes for Clinzit in Assamese\nআপুনি বা আপোনাৰ পৰিয়ালৰ কোনোবাই Clinzit লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Clinzit ব্যৱহাৰ কৰিছিল নেকি?\nআপুনি কিমান পৰিমাণে Clinzit সেৱন কৰিছিল?\nআপুনি Clinzit ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Clinzit সেৱন কৰে?


হস্ততাঁত সমবায় সমিতি | Handloom Textiles & Sericulture | অসম চৰকাৰ, ভাৰত\nহস্ততাঁত সমবায় সমিতি সমূহঃ\nআনুষ্ঠানিকভাৱে হস্ততাঁত কাৰ্য্যক্ৰমণিকা সমূহৰ উন্নয়ন সাধনৰ হেতুকে অসম সমবায় সমিতি আইন, ১৯৪৯, ১৯৫১ৰ আইন-১ আইনৰ অধীনত ৰাজ্যখনত শিপিনীৰ সমবয় সমিতিৰ ধাৰণাৰ পৰিচয় কৰোৱা হৈছিল। এক তিনি তৰপীয়া সমবায় ব্যৱস্থাৰ গঢ় দিয়া হল, যেন, (ক) মূখ্য পৰ্য্যায় সমিতি, (খ) আঞ্চলিক পৰ্য্যায়/জিলা পৰ্য্যায় সমিতি আৰু (গ) প্ৰাথমিক শিপিনী সমবায় সমিতি। ১৯৮৫ চনৰ জানুৱাৰী মাহত অসম চৰকাৰৰ সমবায় বিভাগে হস্ততাঁত সমবায় সমিতি সমূহৰ পঞ্জীকৰণ, নিৰীক্ষণ, পৰিদৰ্শন, প্ৰৱন্ধন আদি সমূহৰ দায়িত্ব আইন অনুসৰি সঞ্চালক, হস্ততাঁত আৰু বস্ত্ৰশিল্প, অসমৰ পূৰ্ব-আয়ুক্ত হিচাপে অভিহিত, সমবায় সমিতিৰ (হস্ততাঁত) অতিৰিক্ত পঞ্জীয়কক অৰ্পন কৰা হয়। সমবায় বিভাগে তিনি গৰাকী জেষ্ঠ পৰিদৰ্শক/নিৰিক্ষক আৰু ২৪ গৰাকী কণিষ্ঠ পৰিদৰ্শক/নিৰীক্ষককো সঞ্চালকালয়লৈ স্থানান্তৰ কৰে। সমবায় শাখাৰ বিষয়াসকলে সমিতিসমূহৰ আয়োজন, পৰিদৰ্শন আৰু লেখ পৰীক্ষা নিয়মীয়াকৈ কৰাৰ উপৰিও সমিতিসমূহক সময়মতে বাৰ্ষিক অধিবেশন আয়োজন কৰাৰ ক্ষেত্ৰতো পথ প্ৰদৰ্শন কৰে।\nমূখ্য পৰ্য্যায় হস্ততাঁত সমবায় সমিতিঃ\nৰাজ্যখনত সঞ্চালকালয়ৰ অধীনত কেৱল এটাই মূখ্য পৰ্য্যায়ৰ হস্ততাঁত সমবায় সমিতি আছে। সেইয়া হৈছে অসম মূখ্য শিপিনি আৰু শিল্পী সমবায় সংঘ লিমিটেড (আৰ্টফেড)। উপবিধিৰ ব্যৱস্থা অনুসৰি এক সঞ্চালকীয় পৰিষদে ইয়াৰ আৰ্টফেডৰ প্ৰৱন্ধন আৰু ব্যৱসায় পৰিচালনা কৰে। আৰ্টফেডৰ মূল কাম হৈছে প্ৰাথমিক সমবায় সমিতি সমূহক সূতা যোগান ধৰা, শিপিনী সকলৰ দ্বাৰা হাতেৰে বৈ উলিওৱা অন্তিম সামগ্ৰী বস্ত্ৰ সমূহ ক্ৰয় কৰা আৰু সেইবোৰ ৰাজ্যৰ বাহিৰে-ভিতৰে থকা আৰ্টফেডৰ প্ৰতিষ্ঠিত বিপনীসমূহৰ জৰিয়তে বিক্ৰী কৰা।\nইয়াৰ উপৰিও, ৰাজ্যখনৰ শিপিনীসকলে বৈ উলিওৱা সামগ্ৰীসমহূৰ বিপনীকৰণ প্ৰচাৰকাৰ্য্যৰ বিকাশৰ বাবে আৰ্টফেডে কেন্দ্ৰীয় আৰু ৰাজ্য চৰকাৰৰ বিভিন্ন আঁচনি ৰূপায়ন কৰাৰ ক্ষমতাও বহন কৰে।\nসমিতিৰ নামঃ অসম মূখ্য শিপিনী আৰু শিল্পী সমবায় সমিতি সংঘ লিমিটেড।\nআঞ্চলিক পৰ্য্যায়/জিলা পৰ্য্যায় হস্ততাঁত সমবায় সমিতিঃ\nবিশেষ গাণিতিক প্ৰতিবেদন অনুসৰি অসম ৰাজ্যত দুখন আঞ্চলিক পৰ্য্যায় সমিতি আৰু পাচঁখন জিলা পৰ্য্যায় সমিতি কাৰ্য্যৰত হৈ আছে। এই সমিতি তিনিটাৰ কাম-কাজৰ ধৰণ বা পদ্ধতি মূখ্য সমিতিৰ দৰে একে যদিও আটাইকেটাৰ পৰিসৰ সংশ্লিষ্ট অঞ্চল আৰু জিলাৰ ভিতৰতেই আৱদ্ধ।\nসোৱণশিৰি উপত্যকা হস্ততাঁত সমবায় সমিতি লিমিটেড, লক্ষিমপূৰ\nউত্তৰ-কাছাৰ পাৰ্বত্য জনজাতীয় হস্ততাঁত সমবায় সমিতি লিমিটেড, ডিমা-হাচাও\nধেমাজি জিলা হস্ততাঁত সমবায় সমিতি লিমটেড\nমৰিগাঁও জিলা হস্ততাঁত সমবায় সমিতি লিমিটেড\nনলবাৰী জিলা কেন্দ্ৰীয় হস্ততাঁত সমবায় সমিতি লিমিটেড\nকৰিমগঞ্জ জিলা কেন্দ্ৰীয় হস্ততাঁত সমবায় সমিতি লিমিটেড\nহাইলাকাণ্ডি জিলা কেন্দ্ৰীয় হস্ততাঁত সমবায় সমিতি লিমিটেড\nপ্ৰাথমিক শিপিনী সমবায় সমিতিঃ\nৰাজ্যৰ সঞ্চালকালয়ৰ অধিনত পঞ্জিকৃত প্ৰায় ৪০১২টা প্ৰাথমিক শিপিনী সমবায় সমিতি (পি.ডব্লিও.চি.এছ.) আছে। প্ৰত্যেক সমিতিতে প্ৰায় এশ গৰাকীকৈ শিপিনী আছে। এই সমিতি সমূহ পোনপটিয়াকৈ হস্ততাঁত বস্ত্ৰ উত্পাদনৰ সৈতে জড়িত। সংশোধিত অসম সমবায় আইন ২০০৭ ৰ অধীনষ্ঠ অধিনিয়মৰ ব্যৱস্থা অনুসৰি এই সমিতিসমূহ পোন্ধৰ জনীয়া সদস্যৰ এক পৰিচালন সমিতিয়ে পৰিচালনা কৰে। এই পৰিচালন সমিতিৰ অধ্যক্ষতা কৰে এগৰাকী নিৰ্বাচিত সভাপতিয়ে। সমিতিয়ে ইয়াৰ সভাত গ্ৰহন কৰা প্ৰস্তাৱসমূহ কাৰ্যকৰী কৰিবলৈ এজন সচিবক নিযুক্ত দিয়ে।\nপি.ডব্লিও.চি.এছ.ৰ দ্বাৰা কৰা এক বিশেষ নিৰীক্ষণৰ প্ৰতিবেদন অনুসৰি ২০১২-১৩ বৰ্ষত, প্ৰায় ১৯৮৮ টা পি.ডব্লিও.চি.এছ.ক কাৰ্য্যৰত হিচাপে চিনাক্ত কৰা হৈছিল। সেই মৰ্মে ১৯৯৫ টা হস্ততাঁত শিপিনী সমাবায় সমিতি (১৯৮৮ টা পি.ডব্লিও.চি.এছ. + ৭টা আৰ.ডব্লিও.চি.এছ./ডি.ডব্লিও.চি.এছ.) আৰু এটা মূ্খ্য হস্ততাঁত সমবায় সমিতি কাৰ্য্যৰত।


প্ৰদূষণ সৃষ্টি কৰাৰ বাবে আম্বানীক গতোৱা হ'ল নেকি দুটাকৈ ব্লেক পান্থাৰ? মুখ্যমন্ত্ৰীৰ কাণ্ডত সৰ্বত্ৰে প্ৰতিক্ৰিয়া\nপ্ৰদূষণ সৃষ্টি কৰাৰ বাবে আম্বানীক গতোৱা হ’ল নেকি দুটাকৈ ব্লেক পান্থাৰ? মুখ্যমন্ত্ৰীৰ কাণ্ডত সৰ্বত্ৰে প্ৰতিক্ৰিয়া\nগুৱাহাটী , April 5, 2021 8:16 pm\nধৰি লওক আপুনি কাৰোবাক প্ৰশ্ন কৰিছে আপুনি কিয় অবিবাহিত? তেওঁৰ পৰা উত্তৰ আহিল নহয়, মই নিৰামিষভোজী।\nএই কথাৰ অৱতাৰণা আমি এনেই কৰা নাই। মুখ্যমন্ত্ৰী সৰ্বানন্দ সোণোৱালেই এই কথাৰ অৱতাৰণা কৰিবলৈ বাধ্য কৰাইছে। চ’ছিয়েল মেডিয়া এতিয়া এটা বিষয় লৈ তালফাল লাগিছে।\nৰাষ্ট্ৰীয় পৰ্যায়ৰ এটা টেলিভিছন চেনেল Times Nowত মুখ্যমন্ত্ৰী সৰ্বানন্দ সোণোৱালৰ এটা সাক্ষাৎকাৰত সাংবাদিকে চিধা প্ৰশ্ন আৰু মুখ্যমন্ত্ৰী সোণোৱালে দিয়ে সংগতিহীন উত্তৰ।\nসাংবাদিকৰ প্ৰশ্ন ‘কেনেকৈ অসম ৰাজ্যিক চিৰিয়াখানাৰ দুটাকৈ ঘোং আম্বানীৰ চিৰিয়াখানালৈ পঠিয়ালে? তথা আম্বানীৰ হাতত অসম চিৰিয়াখানা গতোৱা বুলি অভিযোগ উঠিছে, এই সন্দৰ্ভত আপুনি কি ক’ব।’\nমুখ্যমন্ত্ৰীৰ উত্তৰ ‘আমি প্ৰদুষণমুক্ত অসম গঢ় দিছো, কাজিৰঙাত পূৰ্বতকৈ বহু উন্নয়ন হৈছে, আমি ১০ কোটি নতুন নতুন উদ্ভিদ ৰোপন কৰিছো, জংঘলত জীৱ-জন্তুৰ সংখ্যা বাঢ়িছে।‘\nবাৰেপতি সাংবাদিকগৰাকীয়ে তেওঁক এই প্ৰশ্ন কৰি গ’ল যদিও মুখ্যমন্ত্ৰীগৰাকীৰ পৰা এই সন্দৰ্ভত কোনোধৰণৰ উত্তৰ নাপালে সাংবাদিকৰগৰাকীয়ে। অৱশেষত সাংবাদিকৰ প্ৰশ্নক কংগ্ৰেছৰে ৰিজালে মুখ্যমন্ত্ৰী সৰ্বানন্দ সোণোৱালে।\n‘আপুনি কৰা প্ৰশ্নটো কংগ্ৰেছৰ প্ৰশ্ন। এইবোৰৰ কিছুমান নীতি নিয়ম থাকে। আমি জীৱ-জন্তুক সুৰক্ষা দিছো।\nইয়াক লৈ এতিয়া সৰ্বত্ৰে তুমুল প্ৰতিক্ৰিয়াৰ সৃষ্টি হৈছে। গৰম হৈ উঠিছে ফেচবুকৰ টাইমলাইন। ‘অসমখনক প্ৰদুষণমুক্ত কৰিবলৈ সোণোৱালে ঘোং দুটাক আম্বানীৰ চিৰিয়াখানালৈ পঠালে নেকি?’ সোণোৱালক লৈ ছ’চিয়েল মেডিয়াত এনেদৰেই উপলুঙা কৰিলে বিভিন্নজনে।\nসোণোৱালৰ কথাৰ পৰাই যেন আওপকীয়াকৈ হ’লেও এই কথা স্পষ্ট হৈ পৰিছে। মুখ্যমন্ত্ৰীৰ কাণ্ডক লৈ ক্ষোভ উজাৰিছে চিৰিয়াখানা সুৰক্ষা মঞ্চই। মুখ্যমন্ত্ৰীৰ এই কাণ্ডক ‘চৰম অসভ্যালি’ আখ্যা চিৰিয়াখানা সুৰক্ষা মঞ্চৰ’। ‘ঘোং দুটাই প্ৰদুষণমুক্ত অসম গঢ়াত বিঘিনি ঘটাইছিল নেকি?\nমঞ্চৰ মতে জাৰ্মানীৰ শাসক ‘হিটলাৰ’ৰ ভুমিকা ল’লে সৰ্বানন্দ সোণোৱালে। চিৰিয়াখানাক আম্বানীৰ হাতলৈ যোৱাত বুকু পাতি বাধা দিব চিৰিয়াখানা সুৰক্ষা মঞ্চই।\nইপিনে, ৰাষ্ট্ৰীয় সংবাদমাধ্যমত এই কাণ্ড সংঘটিত কৰি মুখ্যমন্ত্ৰী সৰ্বানন্দ সোণোৱালে সমগ্ৰ অসমবাসীক দেশবাসীৰ ওচৰত লজ্জানত কৰা বুলিও একাংশই চ’ছিয়েল মেডিয়াত কটাক্ষ কৰিছে।


মূৰৰ বিষৰ বিষয়ে আমি কিমান জানো? — Vikaspedia\nমূৰৰ বিষৰ কিছুমান অতি গতানুগতিক কাৰক\nঅধিক জটিলতালৈ নগৈ থোৰতে মূৰৰ বিষক দুটা গোটত ভগাব পাৰি:\nমাইগ্ৰেইনৰ উপশম ঘটাবলৈ ব্যৱহৃত ঔষধসমূহ হ’ল:\nমূৰৰ বিষৰ সঘনাই দৰৱ খোৱাসকলৈ এটি সতৰ্কবাণী:\nমূৰৰ বিষক কেতিয়া গুৰুতৰ (চিৰিয়াচ) বুলি গণ্য কৰিব?\nমূৰৰ বিষৰ কেইটিমান প্ৰাথমিক প্ৰতিবিধান:\n‘মূৰ থাকিলে মূৰৰ বিষ হ’বই’- কোনোবাই এনেকৈ ক’লে বা ভাবিলেও মূৰৰ বিষক নজনাকৈ অৱজ্ঞা কৰা মুঠেই সমিচীন নহয়৷ ‘সাধাৰণ’ বুলি ভৱা মূৰৰ বিষৰ অন্তৰালত কেতিয়াবা গুৰুতৰ ৰোগ লুকাই থাকিব পাৰে৷ কিশোৰৰ পৰা বৃদ্ধাৱস্থালৈ জাতি-ধৰ্ম, দেশ-কাল নিৰ্বিশেষে পুৰুষ-মহিলা উভয়ৰে কেতিয়াবা নহয় কেতিয়াবা মূৰৰ বিষ হয়েই৷ আমাৰ লাওখোলাটোৰ ভিতৰৰ সিংহ ভাগ আৱৰি আছে মগজুৱে৷ কিন্তু আমোদজনক ভাবে মগজুৰ কোনো বিষ অনুভৱ কৰিব পৰা কেন্দ্ৰ (Pain receptor) নাই৷ বিষ অনুভৱ কৰিব পৰা কেন্দ্ৰ থাকে মস্তিস্ক আৰু ডিঙিৰ মাংসপেশীত, মগজুৰ আৱৰণিত (মেনিঞ্জ), ফস্ক চেৰিব্ৰাইত, মস্তিস্কৰ পৰা ওলোৱা নাৰ্ভসমূহত, ৰক্তনলীসমূহত, কাণ-নাক-চকু-দাঁত-মুখত আৰু ব্ৰেইনষ্টেমত৷ এইবিলাকত থকা বিষৰ কেন্দ্ৰসমূহৰ মাধ্যমেৰে মানুহে মূৰৰ বিষ অনুভৱ কৰে৷ এই বিষ পাতল বা গভীৰ, মূৰতো হেঁচা মাৰি ধৰা ধৰণৰ বা ধপধপাই থকা বা ফাটো-ফাটো কৰা বা নানাধৰণৰ হ’ব পাৰে৷ চিকিৎসকসকলে দুশৰো অধিক প্ৰকাৰৰ মূৰৰ বিষৰ ৰোগীৰ সন্মুখীন হয়৷ ইয়াৰে কিছুমান নিৰীহ বা কম অপকাৰী, কিন্তু আন কিছুমান অতি বিপদৰ বাৰ্তাবাহক হ’ব পাৰে৷ সঘনাই হোৱা মূৰৰ বিষে ব্যক্তিজনৰ কাৰ্য্যদক্ষতা, পাৰস্পৰিক সম্বন্ধ আৰু সামাজিক জীৱনত বিৰূপ প্ৰভাৱ পেলাব পাৰে৷ এনেও হ’ব পাৰে যে তেওঁ শাৰীৰিক-মানসিকভাৱে ক্লান্ত হোৱাৰ উপৰিও হতাশাত (ডিপ্ৰেচন) ভুগিব পাৰে৷\nমূৰৰ বিষৰ কিছুমান অতি গতানুগতিক কাৰক এইবিলাক হ’ব পাৰে যেনে- শাৰীৰিক-মানসিক চাপ, নিদ্ৰাহীনতা, চকুৰ সমস্যা, দাঁতৰ অসুখ, চাইনাচৰ-নাক-কাণৰ সমস্যা, ভাইৰাচৰ সংক্ৰমণ, মদ্য-ধূম্ৰৰ পাৰ্শ্বক্ৰিয়া, দৰৱৰ পাৰ্শ্বক্ৰিয়া, আকস্মিক জলবায়ুৰ পৰিবৰ্তনৰ সন্মুখীন হোৱা, বৰ খৰখেদাকৈ শীতল পানীয় গ্ৰহণ কৰা, মস্তিষ্কৰ আঘাত আদি৷ মূৰৰ বিষৰ চিকিৎসাও সেয়ে কাৰণ বুজিহে কৰা সমিচীন৷\nবাৰে বাৰে হোৱা কিন্তু নিৰীহ, যাৰ অন্তৰ্নিহিত কোনো বিশেষ ৰোগ নাথাকে৷ ইয়াৰ উদাহৰণ হ’ল- মাইগ্ৰেইন, টেনচন হেডএক, ক্লাষ্টাৰ হেডএক৷ সঠিক কিদৰে এই ধৰণৰ মূৰৰ বিষ উৎপন্ন হয় তাক বিজ্ঞানীসকলে ঠাৱৰ কৰিব পৰা নাই, মাথোঁ অনুমানত কিছু ‘থিয়ৰি’ আগবঢ়াইছে৷ সাধাৰণতে ১৫ বছৰৰ পৰা ৪০ বছৰ বয়সত প্ৰাইমেৰী হেডএকৰ পোনপ্ৰথম আৰম্ভণি হয়৷\nযাৰ অন্তৰ্নিহিত কোনো ৰোগ বা পৰিঘটনা থাকে৷ ইয়াৰ উদাহৰণ হ’ল মস্তিস্কৰ আঘাত, ষ্ট্ৰ’ক, সংক্ৰমণ (এনকেফেলাইটিচ, মেনিনজাইটিচ), গ্লুকোমা, মগজুৰ টিউমাৰ, এঅ’ৰ্টিক এনিউৰিজম, টেম্পৰেল আৰ্টাৰাইটিচ আদি৷ অৱশ্যে চেকেণ্ডেৰী হেডএক সকলো সময়তে জটিল ৰোগৰ পৰিচায়ক নহ’বও পাৰে৷\nসাধাৰণতে মাইগ্ৰেইনত মূৰৰ সন্মুখ ভাগত নতুবা মূৰৰ এফালত ফাটি যাব খোজা যেন বা ধপ-ধপোৱা ধৰণৰ বিষ অনুভৱ হয়৷ বমি-ওকালিও অনুভৱ হয়৷ ৰোগীয়ে শব্দ আৰু পোহৰ সহ্য কৰিবলৈ কষ্ট অনুভৱ কৰে৷ কোনো কোনোজন ৰোগীয়ে অসুখ হোৱাৰ পূৰ্বানুমান কৰিব পাৰে- যাক Aura বুলি কোৱা হয়৷ মাইগ্ৰেইনে কামত ব্যাঘাত জন্মায় আৰু কেইবাঘণ্টাজুৰি চলি থাকে৷ কিশোৰ-কিশোৰী আৰু প্ৰাপ্তবয়স্ক সকলোৰে মাইগ্ৰেইন হ’ব পাৰে৷ পুৰুষৰ তুলনাত মহিলাই মাইগ্ৰেইনত বেছিকৈ ভোগা পৰিলক্ষিত হয়৷ মগজুৰ স্নায়ুৰ বিজুতিৰ ফলত মাইগ্ৰেইন হয় বুলি বিজ্ঞানীসকলে ভাবে৷\nবিষনাশক- এচপ্ৰিণ, আইব্ৰুপ্ৰফেন, পেৰাচিটামল, মেফেনেমিক এচিড, নেপ্ৰস্কেন, ইণ্ডোমিথাচিন আদি৷\nট্ৰিপ্নান আৰু আৰ্গোটামিন জাতীয় ঔষধে ৰক্তপ্ৰৱাহী নলীৰ সংকোচন ঘটাই বিষৰ উপশম ঘটায়৷\nবমিৰোধক দৰৱ- মেটক্লপামাইড, ডমপেৰিডন৷\nনাৰ্ক’টিক- পেথেডিন, মৰফিন, ফৰ্টৱিন আদি৷ সতৰ্ক নহ’লে এইবিলাকৰ ৰোগী অভ্যস্ত (Addict) হ’ব পাৰে৷\nষ্টেৰইড- ডেস্কামিথাচন, প্ৰেডনিচলন৷\nকেলচিয়াম চেনেল ব্লকাৰ\nবিশ্ব স্বাস্থ্য সংস্থাৰ মতে প্ৰতি কুৰিজনৰ ভিতৰত এজন ব্যক্তিয়ে টেনচন- হেডএকত ভোগে৷ গোটেই মূৰটো টানকৈ কিহবাই বান্ধি ৰাখিছে যেন ৰোগীয়ে অনুভৱ কৰে৷ ৰোগীৰ কামত ব্যাঘাত সৃষ্টি হয় আৰু কেই মিনিট মানৰ পৰা কেইবা ঘণ্টালৈ টেনচন হেডএক চলি থাকিব পাৰে৷ ডিহাইড্ৰেচন, মানসিক- শাৰীৰিক চাপ, অনাহাৰ, অনিদ্ৰা, অতিমাত্ৰা বিষনাষক দৰৱৰ ব্যৱহাৰ আদিৰ ফলত সচৰাচৰ টেনচন হেডএক হোৱা দেখা যায়৷ উল্লেখযোগ্য যে টেনচন হেডএকৰ তুলনাত মাইগ্ৰেইনত ভোগা ৰোগীৰ সংখ্যা কম৷\nঅতি কম সংখ্যক লোক এই প্ৰকাৰৰ মূৰৰ বিষত ভোগে৷ সাধাৰণতে এটা চকুৰ চৌদিশে তীব্ৰ বিষ অনুভৱ হয় আৰু একে সময়তে নাকৰ আৰু চকুৰ পানী আপোনা-আপুনি বয়, নাক সোপা মাৰি ধৰে, চকু ৰঙা পৰে৷ নিতৌ দিনটোৰ একে সময়তে ৩০ৰ পৰা ৯০মিনিট ধৰি এনে অৱস্থা চলি থাকে৷ কাচিৎ কোনোজন ৰোগীৰ দিনটোত একাধিকবাৰ এনে হয়৷ কিশোৰ অৱস্থাত আৰম্ভ হোৱা এই ৰোগ মধ্য বয়সলৈকে চলি থাকে৷ মাজে মাজে কেইবামাহো অসুখ নোহোৱা অৱস্থা একোটা অতিবাহিত হয়৷ কিছুমান পৰিয়ালত এই ৰোগ চলি থকালৈ চাই ক্লাষ্টাৰ হেডএকৰ সৈতে বংশগতিৰ সম্ভাৱনা নুই কৰিব নোৱাৰি৷ ৰোগী যন্ত্ৰণাকাতৰ হৈ অধৈৰ্য্য হৈ পৰে৷ বিষত অতিষ্ঠ হৈ নিজৰ মূৰটো পকীবেৰত খুন্দিয়াবৰ উপক্ৰম হয়৷ আনকি এনে কষ্ট খাই থকাতকৈ মৰি যোৱাই ভাল বুলিও কিছুমান ৰোগীয়ে ভাবে৷ মদ, চিগাৰেট, চকলেট, নাইট্ৰগ্লিচাৰিন দৰৱ আদিৰ ব্যৱহাৰ কৰোঁতাই ক্লাষ্টাৰ হেডএকত বেছিকৈ ভোগে৷ ক্লাষ্টাৰ হেডএকৰ চিকিৎসা আন মূৰৰ বিষৰ তুলনাত কঠিন৷ প্ৰেডনিচলন, আৰ্গটামিন আৰু লিথিয়াম ব্যৱহাৰ কৰি অসুখ প্ৰতিৰোধ কৰিব পাৰি৷ আনহাতে অক্সিজেন, ট্ৰিপ্টামাইন, লিগনকেইন এনাচথেটিক বেজীৰ দ্বাৰা ৰোগীক চিকিৎসা কৰা হয়৷\nমহিলাসকলৰ মূৰৰ বিষৰ ক্ষেত্ৰত প্ৰায়বিলাকৰ হৰ্মনৰ প্ৰভাৱ পৰিলক্ষিত হয়৷ গৰ্ভাৱস্থা, ৰজোনিবৃতি (মেনুপ’জ) আৰু গৰ্ভনিৰোধক পিল খাই থকা মহিলাৰ মূৰৰ বিষ সহজে হোৱাৰ কাৰণ হ’ল হৰ্মনৰ প্ৰভাৱ৷\nবজাৰত উপলব্ধ মূৰৰ বিষৰ দৰৱৰ পৰা হ’ব পৰা পাৰ্শ্বক্ৰিয়া –এচপ্ৰিন, ডিচপ্ৰিন, এনাচিন, চেৰিডন\nগেষ্ট্ৰাইটিচ, পাকপ্ৰণালীৰ ৰক্তক্ষৰণ৷ শিশুৰ লিভাৰ আৰু মগজুৰ ক্ষতিসাধন কৰা ৰেই’জ চিনড্ৰম ৰোগ৷\nইফিড্ৰিন, কেফেইনবুকুৰ ধপধপনি, মানসিক অস্থিৰতা৷\nএণ্টি এলাৰ্জিক দৰৱমূৰ ঘূৰণি, নিদ্ৰা৷\nগতিকে যি কোনো দৰবেই চিকিৎসকৰ সৈতে পৰামৰ্শ কৰিহে সেৱন কৰাটো নিৰাপদ৷\nমূৰৰ বিষৰ ধৰণ (পেটাৰ্ণ) আগৰ তুলনাত সলনি হোৱা৷\nসময়ত অতিবাহিত হোৱা স্বত্বেও মূৰৰ বিষ নকমি বাঢ়ি যোৱা\nমস্তিষ্কৰ আঘাতৰ ফলত হোৱা মূৰৰ বিষ৷\nডিঙিৰ জঠৰতা, বমি, ওকালি, জ্বৰ, চকুৰ বিষ লগত থাকিলে৷\n২৪ঘণ্টা অতিবাহিত হোৱা মূৰৰ বিষ৷\nকেন্দ্ৰীয় স্নায়ুতন্ত্ৰৰ লগত জড়িত লক্ষণ থকিলে\n(যেনে স্মৃতিশক্তি লোপ পোৱা, ভ্ৰম, বাকশক্তিৰ বিজুতি, দৃষ্টিৰ বিজুতি, দুৰ্বলতা, পেৰালাইচিচ, অতিমাত্ৰা জ্বৰ আদি৷\nৰোগীৰ হিষ্ট্ৰী আৰু প্ৰাথমিক পৰীক্ষাৰ যোগেদি চিকিৎসকে এটি আভাস ঠাৱৰ কৰি মূৰৰ বিষৰ কাৰণ থিৰাং কৰাৰ উদ্দেশ্যে যাৱতীয় তেজ, প্ৰস্ৰাৱ, চেৰিব্ৰস্পাইনেল ফ্লোইড, এক্সৰে, ইচিজি, আলট্ৰাচাউণ্ড, চিটি-এমআৰআই স্কেন আদি পৰীক্ষাৰ প্ৰয়োজন হ’ব পাৰে৷\nধ্যান আৰু যোগৰ সহায়ত মানসিক চাপ কমাবৰ প্ৰয়াস কৰক৷\nনিজৰ খং, উত্তেজনা, দুশ্চিন্তা কোনো নিৰ্ভৰযোগ্য ব্যক্তিৰ সৈতে শ্বেয়াৰ কৰক৷\nনিতৌ সন্তুলিত আহাৰ আৰু পৰ্য্যাপ্ত পৰিমাণৰ পানী খাওক৷\nমদ্যপাণ, ধূম্ৰপাণ আৰু যি কোনো ৰাগিয়াল দৰৱ পৰিহাৰ কৰক৷\nএকে সময়তে নিতৌ ৭-৮ ঘণ্টা টোপনিওৱাৰ অভ্যাস কৰক৷\nনিয়মীয়া চকু পৰীক্ষা কৰাব৷\nম’বাইল আৰু কম্পিউটাৰৰ কামৰ মাজৰ পৰা চকু আৰু দেহক বিশ্ৰাম দিয়াৰ অভ্যাস গঢ়ি তোলক৷\nদৰৱৰ অতিমাত্ৰা সেৱন পৰিহাৰ কৰি চলক৷\nসুস্বাস্থ্যৰ বাবে অসমীয়া ঘৰুৱা বনৌষধি, শাক-পাত, থলুৱা খাদ্য মাজে মাজে গ্ৰহণ কৰক৷\nনিৰাশাবাদী নহ’ব, সদায় যোগাত্মক চিন্তা কৰক৷\nসুস্থ জীৱনশৈলী মানি চলক৷


নীতি শিক্ষা, সন্তান আৰু অভিভাৱক - TET Qualified Forum, Assam\nHome / নীতি শিক্ষা / সন্তান আৰু অভিভাৱক / নীতি শিক্ষা, সন্তান আৰু অভিভাৱক\nনীতি শিক্ষা, সন্তান আৰু অভিভাৱক\nJanuary 03, 2021 নীতি শিক্ষা, সন্তান আৰু অভিভাৱক\nনীতি শিক্ষা, সন্তান আৰু অভিভাৱকঃ\n✍বিন্দু কলিতা ৰাজবংশী\nসময়ৰ পৰিবৰ্তনক বাধা দি ৰাখিব পৰা শক্তি হয়তো কাৰোৰে হাতত নাই। সময়ৰ সতে খোজ মিলাই চলিবলৈ আমিবোৰো কৰবাত বাধ্য। তথাপিও মাজে মাজে মনটো বিষাদেৰে ভৰে। তীব্ৰ গতিত সময়ৰ পৰিবৰ্তনে যেন কিছুমান মধুৰ সময়ৰ প্ৰতিচ্ছবি সময়ৰ বুকুত জাহ নিয়ালে। হয়তো সেই সময় আৰু কেতিয়াও ঘুৰি নাহে।\nসময়ৰ পৰিবৰ্তনক বাধা দি ৰাখিব পৰা শক্তি হয়তো কাৰোৰে হাতত নাই। সময়ৰ সতে খোজ মিলাই চলিবলৈ আমিবোৰো কৰবাত বাধ্য। তথাপিও মাজে মাজে মনটো বিষাদেৰে ভৰে। তীব্ৰ গতিত সময়ৰ পৰিবৰ্তনে যেন কিছুমান মধুৰ সময়ৰ প্ৰতিচ্ছবি সময়ৰ বুকুত জাহ নিয়ালে। হয়তো সেই সময় আৰু কেতিয়াও ঘুৰি নাহে। বহুতেই অনুভৱ কৰি আহিছে, লিখিছেও পিয়নজনৰ পিঠিত কঢ়িয়াই অনা মৰম, ভালপোৱা, বিষাদ আৰু প্ৰেমৰ টোপোলাটোৰ সেই ছবিখন। পিয়নজনৰ কথা ভাৱি নষ্টালজিহৈ পৰিছো। মই আজি আৰু এটা কথা কব বিচাৰিছোঁ; দেখা পোৱা যায় যে নৱ-প্ৰজন্মৰ শিশুসকলকলৈ বৰ্তমানৰ পিতৃ-মাতৃয়ে আজি বিভিন্ন সমস্যাত ভূগিছে। এচাম কম বয়সীয়া ল’ৰা-ছোৱালীয়ে মোবাইলৰ প্ৰভাৱত পৰি এখন কদৰ্য জগতত সোমাই পৰিছে। তাৰ পৰা সিহঁতৰ নৈতিক চৰিত্ৰৰ স্খলন ঘটিছে, কথাই কথাই পিতৃ-মাতৃক ফাঁকি দিয়া, নিচা জাতীয় দ্ৰব্য সেৱন কৰা, উগ্ৰ মানসিকতা, অপৰাধ প্ৰৱণতাই মন মগজুত থিতাপি লৈছে। বহুক্ষেত্ৰত নিজেই দেখিছো, পৰামৰ্শদাতাৰ ওচৰলৈ নি ও কৃতকাৰ্য হব পৰা নাই বহু অভিভাৱক। ইয়াৰ বাবে কেৱল ল’ৰা-ছোৱালীহঁতকে দায়ী কৰা উচিত নে বাৰু? সঁচাকৈয়ে চিন্তনীয়। আজি মাত্ৰ কেইটামান বছৰ আগতে আমিও শিশু আছিলোঁ, সেইসময়ত পিতৃ-মাতৃসকলক শিশুসকলে ভয় কৰিছিল, সন্মান কৰিছিল। শিক্ষাগুৰুসকলক দেখিলে দূৰৈতে ভয়ত থৰহৰি কম্পমান হৈছিল। আমি ভুল কৰিব বা ফাঁকি দিব ভয় কৰিছিলোঁ, নকৰিমেই বা কিয়? আমাক মা-দেউতাই শিক্ষা দিছিল যম ৰজাৰ শাস্তিৰ কথাকৈ। এই সংসাৰত মাক-দেউতাকক মিছা ক’লে, বেয়া কাম কৰিলে কিদৰে নৰকত পৰিব লাগে তাকে কৈ, যমৰ দূতে কেনেকৈ ডাঙৰ ডাঙৰ কেৰাহিত তেল অউতলাই আমাক জাপি দিব, কেনেকৈ হুল জোং, ভঙা আইনাৰ বৃহ্ৎ গাঁতৰ ওপৰেৰে এডাল এৱা সূতাৰ সাঁকো বনাই তাৰ ওপৰেৰে খোজকঢ়াই পৰীক্ষা লব। আৰু আমি সেইবোৰ সঁচা বুলি মানিছিলো, ভয়ত পেপুৱা লাগিছিলো। মা-দেউতাক মিছা কোৱা, বেয়া কাম কৰাৰ কথা ভাৱিব নোৱাৰিছিলোঁ। “মিছা কথাৰ ঠেং ছুটি” এই প্ৰৱচনে আমাক বাৰুকৈয়ে প্ৰভাৱিত কৰিছিল। ক’ৰবাত লেঙেৰা মানুহ দেখিলে(যদিওবা মিছা কথা কোৱাৰ বাবে ভৰি ছুটি হোৱা নাই) সেই প্ৰৱচন ফাঁকিৰ সত্যতাক মানি লৈছিলোঁ। সন্ধিয়া হোৱাৰ লগেলগে মুকলি আকাশৰ তলত আইতা-ককাৰ সৈতে চোতালৰ মাজত মুক্তভাৱে সাধু শুনিছিলো। তৰাৰে ভৰা আকাশৰ তলত আইতাৰ সাধু শুনি শুনি টোপনি গৈছিলো। মুক্তভাৱে উশাহ লৈ নীতি-শিক্ষা লৈছিলো। আইতাই গোৱা নিচুকনি গীতৰ “কানেখোৱা” নামৰ চৰিত্ৰটোক কল্পনা কৰি এক অদ্ভুত অনুভুতিয়ে জোকাৰি গৈছিল মন-প্ৰাণ। দুৰ্ভাগ্যৰ কথা এয়ে যে নৱ-প্ৰজন্মৰ শিশুৱে আজি সেই সমূহ ছবি অথবা সেই পৰিৱেশৰ পৰা বঞ্চিত। জন্মৰ পিছত ডিঙি পোন হোৱাৰ পিছৰে পৰা পিতৃ-মাতৃয়ে মোবাইল হাতত তুলি দিয়ে। কবলৈ গ’লে এচাম অভিভাৱকে নৈতিক দ্বায়িত্বৰ পৰা অব্যাহতি লৈছে। অলপ জনা হোৱাৰে পৰা মোবাইলৰ পৃথিৱীখনত সোমাই সাধাৰণজ্ঞান খিনিৰ পৰা বঞ্চিত হৈছে।\nআমি এটা সময়ত স্কুললৈ গৈছিলো ৰেডিঅ’ৰ গীতিমালিকাৰ সুললিত কণ্ঠৰ গীতবোৰ পান কৰি। গাইছিলো ৰাভা, জ্যোতি অথবা ভূপেন্দ্ৰ সংগীত। আৰু আজিৰ সন্তানে গাইছে হনি সিঙৰ “চাৰ বটল ভোডকা, কাম মেৰা ৰোজ কা”, অভিভাৱকে নিজৰ সন্তানৰ এই প্ৰতিভা দেখি গৌৰৱত হাঁহিছে। আজি বহুতো অভিভাৱকে সন্তানক নীতিশিক্ষা দিয়াৰ ক্ষেত্ৰত চৰম ভাৱে ব্যৰ্থ হৈছে। সন্তানৰ শিষ্টাচাৰৰ অভাৱত আনৰ সন্মুখত লজ্জিত হবলগীয়া পৰিস্থিতিৰ মুখামুখি হৈছে। এয়া এটি সাংঘাটিক বিপৰ্যয়ৰ কথা। এয়া সাৱধান হোৱাৰ সময়, অভিভাৱক সকল অধিক পৰিমানে দ্বায়িত্বশীল আৰু সংযমী হোৱাৰ সময়। নহলে অভিভাৱকৰ এনে ব্যৰ্থতাই ভয়াবহ ৰূপ লবলৈ বেছি দিন নালগিব।\nনীতি শিক্ষা, সন্তান আৰু অভিভাৱক Reviewed by Administrator on January 03, 2021 Rating: 5\nসন্তান আৰু অভিভাৱক\nPrakash January 3, 2021 at 7:12 PM\nসময়োপযোগী।। আশা কৰিছোঁ এনে লেখা আৰু অধিক পঢ়িব পাম


এজেকিয়েল 17 - पवित्र बाइबिल [ইণ্ডিয়ান ৰিভাইচ ভাৰচন] - (এজে 17)\nযিহোৱাৰ বাক্য মোৰ ওচৰলৈ আহিল আৰু ক’লে,\n“হে মনুষ্য সন্তান, তুমি ইস্ৰায়েল বংশৰ আগত এটা সাঁথৰ বাক্য প্ৰকাশ কৰা আৰু এটা দৃষ্টান্ত কোৱা।\nতুমি কোৱা, ‘প্ৰভু যিহোৱাই এই কথা কৈছে: “ডাঙৰ ডেউকা থকা আৰু ডেউকাত দীঘল পাখি থকা এটা ডাঙৰ ঈগল পক্ষীয়ে, আৰু যি নানা বৰণৰ পাখিৰে ভৰা, সি লিবানোনলৈ আহি এৰচ গছজোপাৰ ওপৰত আহি বহিল।\nসি সেই গছৰ আটাইতকৈ ওপৰত থকা আগডালদোখৰ ছিঙি বাণিজ্য দেশলৈ লৈ গ’ল। সি বেপাৰীসকলৰ নগৰত তাক ৰুই হ’ল।\nসি সেই দেশৰ মাজৰ গুটিবোৰৰ পৰা এটি গুটি লৈ উৰ্ব্বৰা মাটিত ৰুলে। সি বিজল সমূহৰ কাষত তাক থলে; সি বাইশী গছৰ দৰে তাক ৰুলে।\nতেতিয়া সেয়ে গজি বাঢ়ি, মাটিৰ তললৈ ব্যাপি যোৱা এক দ্ৰাক্ষালতা হ’ল। তাৰ ডালবোৰে সেই ঈগল পক্ষীৰ ফালে মুখ কৰিছিল আৰু শিপাবোৰ তাৰ তলত গজিছিল। সেয়ে এইদৰে দ্ৰাক্ষালতা হৈ ডালবোৰ উৎপন্ন হ’ল আৰু পোখাবোৰ মেলিলে।\nকিন্তু বহুত পাখি আৰু ডাঙৰ ডেউকা থকা আন এটা ঈগল পক্ষী আছিল। আৰু চোৱা! এই দ্ৰাক্ষালতাৰ শিপাবোৰে নিজকে সেই ঈগল পক্ষীটোৰ ফালে শিপা মেলিলে, আৰু যি ভেটিটোত ৰোৱা হৈছিল, সেই ঠাইৰ পৰা সি পানী দিবৰ বাবে তাৰ ফালে ডালবোৰ বিয়পি গ’ল।\nসেয়ে বহু জল সমূহৰ কাষত আৰু উৰ্ব্বৰা মাটিত তাক ৰোৱা হৈছিল। যাতে সেয়ে ডাল মেলিব আৰু ফল উৎপন্ন কৰি এখন উত্তম দ্ৰাক্ষালতা হ’ব’!”\nতুমি লোকসকলক কোৱা: ‘প্ৰভু যিহোৱাই এই কথা কৈছে: সেয়ে উন্নতি লাভ কৰিব নে? তেওঁ জানো তাৰ শিপাবোৰ উঘালি নল’ব নে বা তাৰ ফলবোৰ ছিঙি নল’ব নে যাতে তাৰ নতুনকৈ ওলোৱা আটাই পাতবোৰ শুকাই লেৰেলা হৈ পৰে? তাৰ শিপা উঘালিবলৈ অধিক বল কি আনকি অনেক মানুহ নালাগিব।\nসেই কাৰণে চোৱা! সেয়ে আকৌ ৰোৱাৰ পাছত তাৰ উন্নতি হ’ব নে? পূৱৰ বতাহ তাত লগা মাত্ৰে সেয়ে একেবাৰে শুকাই নাজাব নে? সেয়ে তাৰ গজা ভেটিতে সম্পূৰ্ণৰূপে শুকাই যাব’।”\nতাৰ পাছত যিহোৱাৰ বাক্য মোৰ ওচৰলৈ আহিল আৰু ক’লে,\n“তুমি সেই বিদ্ৰোহী বংশক কোৱা: ‘এইবোৰৰ অৰ্থ কি, সেই বিষয়ে তোমালোকে নাজানা নে? চোৱা! বাবিলৰ ৰজাই যিৰূচালেমলৈ আহি তাৰ ৰজাৰ সৈতে তাৰ বিষয়াসকলক ধৰি বাবিললৈ নিজৰ ঠাইলৈ লৈ আনিলে।\nতাৰ পাছত তেওঁ ৰাজবংশীয় এজনক ল’লে আৰু তেওঁৰ লগত এটি নিয়ম স্থাপন কৰিলে।\nৰাজ্যখন যেন সামান্য হয় আৰু নিজকে যেন বৰ বুলি নামানে আৰু তেওঁৰ নিয়মটি পালন কৰিলে হে দেশখন স্থিৰেৰে থাকিব পাৰিব, সেই কাৰণে তেওঁ দেশৰ বীৰ সকলক আঁটৰাই লৈ গ’ল।\nকিন্তু যিৰূচালেমৰ ৰজাই মিচৰীয়াসকলৰ পৰা ঘোঁৰা আৰু অনেক মানুহ পাবৰ কাৰণে মিচৰলৈ নিজ দূতবোৰক পঠিয়াই দিলে আৰু তেওঁৰ অহিতে বিদ্ৰোহ কৰিলে। তেওঁ উন্নতি লাভ কৰিব নে? এনে কৰ্ম কৰা জনে জানো ৰক্ষা পাব? তেওঁ যদি এই নিয়মটি ভাঙে, তেওঁ ৰক্ষা পাব নে?\nঅনেক লোকক বধ কৰিবলৈ হাদাম বান্ধা আৰু কোঁঠ সজা সময়ত, ফৰৌণেও তেওঁৰ পৰাক্ৰমী সৈন্য-সামন্ত আৰু মহাদলৰ সৈতে ৰণত তেওঁক ৰক্ষা কৰিবলৈ নোৱাৰিব।\nকিয়নো ৰজাই নিয়মটি ভাঙি শপতটো তুচ্ছ কৰিলে; চোৱা, তেওঁ হাতযোৰ কৰি শপত লোৱাৰ পাছতো, এই আটাই কাৰ্য কৰিলে; তেওঁ ৰক্ষা নাপাব।\nএই কাৰণে ‘প্ৰভু যিহোৱাই এই কথা কৈছে - ‘মোৰ জীৱনৰ শপত, মোৰ শপত আৰু তেওঁ ভঙা মোৰ নিয়মটিৰ তুচ্ছ কৰা নাছিল নে? এই কাৰণে তেওঁ পাবলগীয়া শাস্তি মই তেওঁৰ ওপৰত ফলিওৱাম।\nমই তেওঁৰ ওপৰত মোৰ জাল মেলিম আৰু তেওঁ মোৰ ফান্দত ধৰা পৰিব। তেতিয়া মই তেওঁক বাবিললৈ নি তেওঁ মোৰ অহিতে কৰা তেওঁৰ অপৰাধৰ কাৰণে সেই ঠাইত তেওঁৰ ওপৰত গোচৰ কৰিম।\nতেতিয়া তেওঁৰ সকলো দলৰ আটাই আশ্রয়প্রাৰ্থী সকল তৰোৱালত মৰা পৰিব আৰু অৱশিষ্ট থকা সকলোকে চাৰিওফালে বায়ুত উড়ুৱাই নিয়া হ’ব; তেতিয়া মই যিহোৱায়েই যে এই কথা ক’লোঁ, সেই বিষয়ে তোমালোকে জানিবা।”\nপ্ৰভু যিহোৱাই এই কথা কৈছে: “ময়েই এৰচ গছজোপাৰ ওখত থকা আগডোখৰৰ এটা ডাল লৈ তাক ৰোম; এনে কি, সকলোতকৈ ওপৰত থকা তাৰ পোখাবোৰৰ মাজৰ পৰাই মই এটি পোখা ছিঙি এখন ওখ আৰু উন্নত পৰ্ব্বতত ৰোম!\nইস্ৰায়েলৰ ওখ পৰ্ব্বতখনতেই মই তাক ৰুম; তেতিয়া সি ডাল মেলিব আৰু ফল ধৰি এজোপা উত্তম এৰচ গছ হ’ব; যাতে সকলো বিধৰ চৰাইয়ে তাৰ তলত বাস কৰিব আৰু তাৰ ডালবোৰৰ ছাঁত সিহঁতে বাস কৰিব।\nতেতিয়া মই যে যিহোৱা সেই বিষয়ে পথাৰত থকা সকলো গছবোৰে জানিব। মই ওখ গছজোপা চাপৰ, চাপৰ গছজোপা ওখ কৰোঁ; মই কেঁচাপতীয়া গছজোপা শুকান আৰু শুকান গছজোপা জকমকীয়া কৰোঁ! মই যিহোৱা; এই কথা ঘোষণা কৰিলোঁ আৰু ইয়াক সিদ্ধও কৰিলোঁ!”


বদলা পদ্ম আতা সত্ৰ - অসমীয়া ৱিকিপিডিয়া\nবদলা পদ্ম আতা সত্ৰ\n(বদলা সত্ৰৰ পৰা পুনঃনিৰ্দেশিত)\n26°59′47″N 93°53′49″E / 26.99639°N 93.89694°E / 26.99639; 93.89694\nবদলা পদ্ম আতা\nবদলা পদ্ম আতা সত্ৰ লখিমপুৰ জিলাৰ নাৰায়ণপুৰ অৱস্থিত। মহাপুৰুষ মাধৱদেৱৰ শিষ্য বদলা পদ্ম আতাই ১৬৩৬ চনত এই সত্ৰখন স্থাপন কৰে। প্ৰবাদ আছে যে বদলা পদ্ম আতাই মাধৱদেৱৰ অধীনত উজনি অসমত বৈষ্ণৱ ধৰ্ম চোৱা চিতাৰ ভাৰ পাইছিল, তেখেতে জমদগ্নিৰ ভূমিত এই সত্ৰখন স্থাপন কৰিছিল। এসময়ত এই স্থান বৈষ্ণৱ ধৰ্ম চৰ্চাৰ মূখ্য কেন্দ্ৰ হৈ পৰিছিল। শংকৰ-মাধৱৰ মহাপ্ৰয়ানৰ পাছত বৈষ্ণৱ ধৰ্ম প্ৰচাৰত বদলা পদ্ম আতাই গুৰুত্বপূৰ্ণ ভূমিকা গ্ৰহণ কৰিছিল। সত্ৰ খন অনেক পুৰণি গ্ৰন্থৰ সংগ্ৰহেৰে সমৃদ্ধ। বদলা সত্ৰৰ লগতে আছে "ফুলনিথান"।\n2 নৱবৈষ্ণৱ ধৰ্মত গুৰুত্ব\n3 অৱস্থিতি আৰু সত্ৰৰ বৰ্ণনা\n4 মাধৱদেৱ কলাক্ষেত্ৰ\nমহাপুৰুষ শ্ৰী শ্ৰী মাধৱদেৱৰ গাৰ বদলেৰে তিতা চোমধৰৰ পুত্ৰ শ্ৰী বদলা পদ্ম আতাই বৰনদীৰ পৰা ব্ৰহ্মকুণ্ডলৈকে উজনিৰ ধৰ্মাচাৰ্যৰ দায়িত্ব পাইছিল। তেওঁ নাৰায়ণপুৰৰ পিঠিকটা মুকুণ্ডৰ ফুলনিবাৰীত শ্ৰীশ্ৰী ফুলনিথান আৰু জমদগ্নী ব্ৰাহ্মণৰ পৰা এটোলা সোণৰ বিনিময়ত কিনাভেটিত ১৬৩৬ চনত শ্ৰীশ্ৰী বদলা সত্ৰ স্থাপন কৰে।\nনৱবৈষ্ণৱ ধৰ্মত গুৰুত্ব[সম্পাদনা কৰক]\nএই দুখন থানে এসময়ত বৰনাৰায়ণপুৰক কেন্দ্ৰ কৰি সমগ্ৰ উজনি অসমত নাম ধৰ্মৰ বাণী প্ৰচাৰৰ যোগেদি ধৰ্মসমাজক সমৃদ্ধ কৰি তুলিছিল। অসমৰ নৱবৈষ্ণৱ ধৰ্মৰ মূল হোতা মহাপুৰুষ শ্ৰীমন্ত শংকৰদেৱ আৰু তেৰাৰ প্ৰিয় শিষ্য মহাপুৰুষ শ্ৰীমাধৱদেৱৰ পাচতে যিসকল ধৰ্মাধিকাৰে নৱবৈষ্ণৱ আন্দোলনৰ বাঘজৰী হাতত লৈ অসমৰ ইমূৰৰ পৰা সিমূৰলৈ শংকৰ-মাধৱৰ কীৰ্তন ঘোষা নাম প্ৰসংগৰে ঝংকাৰিত কৰি তুলিছিল সেই অগ্ৰণীসকলৰ অন্যতম আছিল বৰনাৰায়ণপুৰৰ শ্ৰীশ্ৰী ফুলনিথান, শ্ৰীশ্ৰী বদলা সত্ৰ আৰু মাজুলীৰ কমলাবাৰী সত্ৰৰ প্ৰতিষ্ঠাতা শ্ৰীশ্ৰী বদলা পদ্ম আতা। "কথাগুৰু চৰিত" আৰু দীননাথ বেজবৰুৱাৰ "বৰচৰিত"ত এই দুই থানৰ সুন্দৰ বিৱৰণ আছে।\nঅৱস্থিতি আৰু সত্ৰৰ বৰ্ণনা[সম্পাদনা কৰক]\nনাৰায়ণপুৰ চহৰৰ এলেকাৰ কাষতে বহু বিঘা মাটিৰ নিজা মাটিৰ নিজা চৌহদত সত্ৰ আৰু থানখন অৱস্থিত। সত্ৰলৈ সোমাই যোৱা সোঁফালে খোলচোৱা পুখুৰী দেখা পোৱা যায়। আতাই সত্ৰৰ খোল চাবৰ বাবে এই পুখুৰীৰ কাষতে এঘৰ মানুহ বহুৱাইছিল সেইয়ে এই পুখুৰীৰ নাম খোলচোৱা পুখুৰী হয়।\nমাধৱদেৱ কলাক্ষেত্ৰ[সম্পাদনা কৰক]\nসত্ৰৰ বিশাল চৌহদৰ ভিতৰতে নিৰ্মাণ হ’ব লগা মাধৱদেৱ কলা ক্ষেত্ৰৰ বাবে সত্ৰই ইতিমধ্যে মাটি দান কৰিছে। আধাৰশিলা স্থাপন হৈ যোৱা কলাক্ষেত্ৰ খনৰ নিৰ্মাণৰ কাম বৰ্তমান চলি আছে[শীঘ্ৰেই পুৰণা হ’ব পৰা তথ্য]।\n↑ 1.0 1.1 1.2 শিৱ শৰ্মা. বাৰ বৈষ্ণৱৰ স্থান নাৰায়ণপুৰ আৰু মহাপুৰুষ শ্ৰীশ্ৰীমাধৱদেৱ সমন্বিতে ইয়াৰ সন্তসকল.\nৱিকিমিডিয়া কমন্সত সত্ৰ সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=বদলা_পদ্ম_আতা_সত্ৰ&oldid=146682"ৰ পৰা অনা হৈছে\nশীঘ্ৰেই পুৰণা হ’ব পৰা তথ্যসমৃদ্ধ প্ৰবন্ধ\nএই পৃষ্ঠাখন ১৭ মাৰ্চ, ২০১৫ তাৰিখে ১৬:২২ বজাত অন্তিম সংশোধন কৰা হৈছিল।


মেদবহুলতাইও সুগম কৰিব পাৰে উপাৰ্জনৰ পথ… নিজকে আশীৰ্বাদ বুলি গ্ৰহণ কৰক | Asom Live 24\nমেদবহুলতাইও সুগম কৰিব পাৰে উপাৰ্জনৰ পথ… নিজকে আশীৰ্বাদ বুলি গ্ৰহণ কৰক\nশ্ৰীলংকাৰ পিছতে পাল পাকিস্তানৰ! ইয়াৰ পিছত পাল কোন কোন ৰাষ্ট্ৰৰ?\nবিবাহৰ উপহাৰ বিস্ফোৰণ, আহত ভতিজাসহ নৱবিবাহিত দৰা\nঅন্য যুৱকেৰে প্ৰেমিকাৰ বন্ধুত্ব! ব্লেডেৰ কাটি প্ৰেমিকাক হত্যা প্ৰেমিকৰ\nবুকুৰ ওপৰৰ অংশ উন্মুক্ত! লণ্ডনৰ ৰাজপথত এয়া কি কৰিলে অভিনেত্ৰী হিনাই?\nপঞ্চাশোৰ্ধৰ মহিলাৰ যৌনতা হ্ৰাস পাই নেকি? অধ্যয়নে কি কয়?\nভাৰতৰ কাষত থিয় দিলে চিৰবৈৰী চীনে! কিন্তু কিয় ভাৰতক সমৰ্থন চীনৰ?\nসাৱধান! জলপ্ৰপাতত ফটো তুলি থাকোতে ৫০ ফুট তললৈ পৰি মৃত্যু সুন্দৰী যুৱতী পৰ্যটকৰ\nযুৱতীলৈ মেছেজ যুৱকৰ! উলংগ কৰি গাঁৱত ঘূৰাই ঘূৰাই দিয়া হ’ল যুৱকক শাস্তি\nজাৰ্মান পৰ্যটকসহ এগৰাকী ব্ৰিটিছ ভূতত্ত্ববিদক মৃত্যুদণ্ড ইৰাকত, কিন্তু কিয়?\nin গুৱাহাটী, বিবিধ, বিশ্ব\nমেদবহুলতা বহুক্ষেত্ৰত ব্যক্তিৰ বাবে একপ্ৰকাৰ অভিশাপ বুলিয়ে ভৱা হয়৷ কিন্তু কেতিয়াবা ই পৰিণত হৈ পৰে আশীৰ্বাদলৈ৷ মেদবহুলতাও কাৰোবাৰ বাবে হ’ব পাৰে উপাৰ্জনৰ পথ৷ ব্যক্তিৰ বাবে উপাৰ্জনৰ পথ সুগম কৰে মেদবহুলতাই৷ শুনিবলৈ আচহুৱা যেন লাগিলেও এয়া সত্য৷ ২২৬ কিলো ওজনৰ এগৰাকী মহিলাই কেৱল মেদবহুলতাৰ বাবেই উপাৰ্জন কৰে মাহিলি ডেৰ লক্ষাধিক টকা৷\nপ্ৰকৃততে মহিলাগৰাকীয়ে মেদবহুলাৰ বাবে সৃষ্টি হোৱা সমস্যাবোৰ ৰেক’ৰ্ড কৰি ছ’চিয়েল মিডিয়াত আপলোড কৰে৷ ছ’চিয়েল মিডিয়াত জনপ্ৰিয় তেওঁৰ পোষ্ট৷ বৃহৎ সংখ্যক অনুৰাগীও আছে ডেনিয়েল বীৰ্ছ নামৰ মহিলাগৰাকীৰ৷ বৰ্তমান তেওঁ এগৰাকী ছ’চিয়েল ইনফ্লুয়েনচাৰ৷ সাধাৰণ দুৱাৰেৰে সৰকিব নোৱাৰে ডেনিয়েল ৷\nপ্ৰতিদিনে তেনেদৰে আৰু বহু সমস্যাৰ সৃষ্টি হয় মহিলাগৰাকীৰ৷ সেই সকলোবোৰ ছ’চিয়েন মিডিয়াত পোষ্ট কৰে৷ অনুৰাগীৰ অনুৰোধ মৰ্মে পোষ্ট কৰা প্ৰতিটো ভিডিঅ’ৰ বিনিময়ত তেওঁ লয় ৩০০-৮০০ টকা পৰ্যন্ত৷ প্ৰথমে অসুবিধাৰ সন্মুখীন হৈছিল যদিও সম্প্ৰতি নিজকে এনেদৰেই গ্ৰহণ কৰিছে ডেনিয়েল বীৰ্ছে৷\nTags: asom live 24assam live 24axom live 24danielle birchplus size womansocial media influencer\n১২৯ টা সন্তানৰ পিতৃ কোন এই জ’নছ? কেনেকৈ হ’ল ১২৯ টা সন্তানৰ পিতৃ তেওঁ?\nকবি প্ৰণৱ কুমাৰ বৰ্মনে নিৰ্মাণ কৰিব অসমীয়া ছবি : ১৪ ফেব্ৰুৱাৰিত শুভ মহূৰত


নবী (ছাঃ)ক কিয় আৰবত পঠোৱা হৈছিল? – Aim of Life\nনবী (ছাঃ)ক কিয় আৰবত পঠোৱা হৈছিল?\nBy aimoflifein\tHistory December 15, 2020\nনিশ্চয় আল্লাহ তা’লাই বিচাৰিছিল যে আৰবত ইছলামৰ পোহৰ পৰক আৰু কোনোবা এজনে আহি তেওঁলোকক ইছলামৰ প্ৰতি দাৱাত দিয়ক আৰু ইছলামৰ নিতী-নিয়ম, আদেশবোৰ যেন ভাল কৈ আয়ত্ত কৰাই দিব পাৰে সেইবাবে তেওঁৰ দূত মুহাম্মদ (ছাঃ)ক আৰবলৈ পঠাইছিল।\nপ্ৰধান কথাটো হল যে, ইমান বছৰ ধৰি আৰবত কোনো নবীক পঠোৱা হোৱা নাছিল বা কোনো কিতাপ পঠোৱা হোৱা নাছিল যাৰ দ্বাৰা তেওঁলোকে শুদ্ধ পথ আৰু ভাল কামলৈ আহিব পাৰিব। আৰবত নবী (ছাঃ) অহাৰ আগত কোনো কিতাপ নাজিল (অৱতিৰ্ণ) নহাৰ আগলৈকে আৰব আছিল একদম অন্ধকাৰত আৰু সেই সময় খিনীক কোৱা হয় অন্ধকাৰ কাল ( period of ignorance)।\nঅন্ধকাৰৰ কাল বুলি কিয় কোৱা হৈছিল? নবী (ছাঃ) অহাৰ আগত আৰবৰ সেই যুগক অন্ধকাৰৰ কাল বুলি কোৱা হৈছিল কাৰণ, তেওঁলোক (আৰবৰ মানুহ সকল) ইমান মূৰ্খ আছিল যে সৰু বা সাধাৰণ এটা কাৰণৰ বাবে তেওঁলোকে হাজাৰ হাজাৰ বছৰ কাজিয়া বা যুদ্ধত লিপ্ত হৈছিল আৰু কোনোবা ঘৰত যদি ছোৱালী জন্ম হৈছিল, তেতিয়া তেওঁলোকে সেই ছোৱালী নৱজাতক জীৱন্তে পুতি থৈছিল, আৰু মহিলাক একেবাৰে নিম্ন ভাবিছিল আৰু মাহেকীয়া হলে খাবলৈ দিয়া হোৱা নাছিল, ঠিক এনেদৰে আৰু বহুত মূৰ্খামি কাম আছিল যাৰ বাবে সেই যুগক অন্ধকাৰৰ কাল বুলি কোৱা হৈছিল।\nসেইবাবে আল্লাহ তাআলাই আৰবক অন্ধকাৰৰ পৰা পোহৰলৈ, বেয়া কাম, বেয়া স্বভাৱ আৰু লেতেৰা সংস্কৃতিবোৰৰ পৰা আতৰ কৰিবলৈ তেওঁৰ দূত নবী (ছাঃ) ক আৰবলৈ পঠাইছিল। নবী (ছাঃ) অহাৰ পিছত আৰবৰ মানুহৰ মাজত প্ৰচলিত হৈ থকা বেয়া কাম, বেয়া স্বভাৱ আদি সকলো দূৰ হৈ গৈছিল। নবী (ছাঃ)মে আহি তেওঁলোকক অন্ধকাৰ যূগৰ পৰা পোহৰলৈ আনিলে আৰু তেওঁলোকৰ সংস্কৃতিক চহকী আৰু গোটেই বিশ্বৰ আগত বিখ্য়াত আৰু আকৰ্ষনীয় কৰি তুলিলে আৰু সকলোকে ভাতৃত্ববোধ, অহিংসা আৰু মানৱতাৰ জ্ঞান দিলে।\nনবী ইব্ৰহিম (আঃ) আৰু ইছমাইল (আঃ) এই দুয়োজনে আৰবৰ মক্কাত কাবা শ্বৰিফ সাজি উলিয়াইছিল। এই ঠাইক ইছলাম ধৰ্মৰ কেন্দ্ৰ হিচাপে গন্য় কৰা হৈছিল, সেইবাবে এই ঠাইতে নবী (ছাঃ)মক পঠাইছিল, যাতে ইছলামৰ কেন্দ্ৰৰ পৰাই ইছলামৰ দাৱাত কৰে আৰু মানুহক যেন শুদ্ধ পথলৈ ৰূপান্তৰিত কৰে। এইয়া আছিল দ্বিতীয় কাৰণ, যাৰ বাবে মুহাম্মদ (ছাঃ)মক আৰবলৈ পঠোৱা হৈছিল।\nলেখকঃ- হালিমুজ জামান


ফিল্মফেয়াৰলৈ অনিমন্ত্ৰিত শিল্পী ৰাজকুমাৰ ঠাকুৰীয়া! কিয় ক্ষোভ উজাৰিলে ৰাকু দাই?\nহিন্দী অভিনেতা-অভিনেত্ৰী আছে, কিন্তু মোৰ দৰে অলৰাউণ্ডাৰ নহয় : ৰাকু দা\nগুৱাহাটী , February 18, 2020 1:50 pm\nবয়স বেছি হ’লেও নিজৰ মনৰ সাহস নেহেৰুওৱা শিল্পী ৰাজকুমাৰ ঠাকুৰীয়াই টাইমছ অৱ ইণ্ডিয়া গ্ৰুপৰ তৰফৰ পৰা ফিল্মফেয়াৰলৈ নিমন্ত্ৰণ নোপোৱাত ক্ষোভিত হৈ পৰিছে।\nঅসমীয়া, হিন্দী ইংৰাজী আৰু শেহতীয়াকৈ বাঙালী গীতৰে জনসাধাৰণক মনোৰঞ্জন যোগোৱা শিল্পীগৰাকীয়ে নিজৰ ৰচনা, পৰিচালনা আৰু কৰিঅ’গ্ৰাফ আৰু অভিনয়ৰে ইতিমধ্যে বহুকেইখন ছবি নিৰ্মাণ কৰিছে।\nইতিমধ্যে ‘নাম তুমহাৰা কিয়া নাজান’ মে’ ডিব্ৰুগড় মে আয়া লৰকিয়া দেখা, এক লড়কি ক’ মেনে দেখাকে ধৰি তেওঁৰ বহুকেইটা গীতৰে জনসাধাৰণৰ মাজত বহুল চৰ্চিত হৈছে।\nতাৰ পাছতো ফিল্মফেয়াৰ এৱাৰ্ড ২০২০ লৈ নিমন্ত্ৰণ নোপোৱাত ক্ষুভিত হৈ পৰিছে শিল্পী ৰাজকুমাৰ ঠাকুৰীয়া।\n‘মই বলিউডৰ অভিনেতা-অভিনেত্ৰীসকলক সন্মান কৰো। কিন্তু মই নিজে হিন্দী গীত ৰচনা কৰি টিউন কৰি গাইছো। হিন্দী চিনেমা বনাই দেখাইছো। ইংৰাজী গীত লিখি নিজে টিউন কৰি গাইছো।‘ ফেইচবুক পোষ্টটোৰ আৰম্ভণিতে এইদৰে লিখে ৰাজকুমাৰ ঠাকুৰীয়াই।\nইতিমধ্যে তেওঁৰ হিন্দী আৰু ইংৰাজী গীত ভাৰত আৰু বিশ্বৰ জনতাই শুনি আনন্দ লাভ কৰা বুলি দাবী কৰি তেওঁ আৰু কয় ‘কিন্তু অসমত বলিউডৰ কাম কৰা মানুহৰ নাম নলয়। মই বলিউডত নপৰো নেকি? মই অসমত থাকি বলিউডৰ কাম কৰি আছো। অসমীয়া প্ৰৱাসী মানুহে মোৰ গীত বাহিৰত শুনি গুণ গুণাই আছে, কিন্তু কেইজনমান অসমত থকা ভদ্ৰ লোকে মোক চিনিয়েই নাপায়।\n‘এটা কথা কৈ কৈ থ’লো বহু হিন্দী অভিনেতা অভিনেত্ৰী আছে কিন্তু মোৰ দৰে অলৰাউণ্ডাৰ নহয়। মই অল ৰাউণ্ডাৰ কিন্তু মুম্বাইৰ শিল্পীসকল ধনবান। মই চাকৰি কৰি খাই কিছু খৰচ কৰি শিল্পীৰ শাৰীলৈ গৈছো। অসমত কেইজন শিল্পীয়ে ফিল্মত নাম কমাব পাৰিছে? কোনেও পৰা নাই। কেৱল ডাউন ডাউন ডাউন।‘ ঠাকুৰীয়াই লগতে এইদৰে লিখিছে।\nইপিনে, ‘অসমীয়া অভিনেতা-অভিনেত্ৰীসকল থিয়েটাৰলৈ কিয় ঢাপলি মেলিছে বুলি প্ৰশ্ন কৰি ঠাকুৰীয়াই লগতে কয়, ‘অসমখন ধুনীয়া, কিন্তু এই ধুনীয়া অসমত ধুনীয়া ঠাইবোৰত ফিল্ম কেমেৰা মাৰিবলৈ সুবিধা নাপায়। ক’বলৈ গ’লে সুবিধা নিদিয়ে। সেইবাৰে নদীৰ বালিচৰত কিছুমানে ফিল্ম বনোৱা দেখা যায়। গতিকে অসমীয়া ফিল্মৰ নাম হ’লেহে অসমীয়া শিল্পীক চিনি পাব।\nঠাকুৰীয়াই লগতে ‘মুম্বাইৰ শিল্পীয়ে আনক সাহায্য দিয়ে, কিন্তু অসমীয়া শিল্পীক পেন্সন দিবলগীয়া হয় কিয়? বুলি প্ৰশ্ন কৰি কয়, ‘মোক অস্কাৰ নালাগে কিন্তু হলিউড-বলিউডক তক্কৰ দিছো। সৰুকৈ হ’লেও তক্কৰ দি থাকিম।‘\nতেওঁৰ এই ফেইচবুক পোষ্টৰ পাছতে তেওঁৰ এগৰাকী অনুৰাগীয়ে লিখিছে ‘অসম মুলুকত গুণীৰ আদৰ নাই! আপুনি ঠিকেই কৈছে দাদা। আমি দূৰৈৰ ৰং চিনি পাওঁ কিন্তু ঘৰৰ হীৰা এটুকুৰাক অনাদৰ কৰিছোঁ। এয়া অন্যায়। আমি আপোনাৰ ৰাকু সেনানীয়ে সজোৰে দাবী উত্থাপন কৰিম আপোনাক পৰৱৰ্তী সময়ত ৰাষ্ট্ৰীয় স্তৰত কেৱল নহয় আন্তঃৰাষ্ট্ৰীয় স্তৰত সন্মানিত কৰিবলৈ। আমি আপোনাৰ লগত সদায় আছোঁ। ৰাকু দা জিন্দাবাদ।‘\nআন এগৰাকীয়ে আকৌ লিখিছে, ‘এইখিনি কথা এদিন অসমৰ ইতিহাসত সোনালী আখৰেৰে লিখা হ’ব ৷ বৰ দুখ পাইছো আপোনাক বলীউদ আৰু হলীউদে যে এতিয়াও চিনি পোৱা নাই।‘\n‘বাদ দিয়ক হে দাদা। এদিন সিহতে পস্তাব। আৰু পস্তাই মেলি যেতিয়া আপোনাৰ ওচৰলৈ আহিব তেতিয়া আপুনি সিহতক পাত্তাই নিদিব। সিহঁতে অনুৰোধ কৰিব। আপুনি পাত্তা নিদিব। কান্দিব। আপুনি পাত্তা নিদিব। মোদীৰ হতুৱাই ফোন কৰিব। আপুনি পাত্তা নিদিব। নিদিব মানে একদম নিদিব। যিদিনা সমগ্ৰ বলিউডে আহি মিৰ্জাৰ ৰাস্তাত বহি কান্দিব সেইদিনা গোটেই পৃথিৱীখনেই গম পাব আপুনি কি। এতিয়া সময় মাথোঁ অপেক্ষাৰ,‘-আন এজন অনুৰাগীয়ে এইদৰে লিখিছে।


ল'ৰা-ছোৱালীৰ ৰং-ঘৰীয়া খেল/চতুৰ্থ অংশ - ৱিকিউৎস\nল'ৰা-ছোৱালীৰ ৰং-ঘৰীয়া খেল/চতুৰ্থ অংশ\n4047ল'ৰা-ছোৱালীৰ ৰং-ঘৰীয়া খেলশশীচন্দ্ৰ বৰবৰুৱা১৮৪৯\n[ ৫৬ ] ভাও-খেল\n(১) জিৰাফৰ খোজ:-\nওপৰলৈ হাত তুলি, হাত ফিট্ ফিটীয়া কৰি ৰাখি, এখন হাতৰ বুঢ়া আঙুলি আন খন হাতেৰে খামোচ মাৰি ধৰি, আঠু নভঙাকৈ ভৰিৰ আঙুলিৰ ওপৰত বেঙা মেলি মেলি খোজ কাঢ়িব। ল’ৰাবোৰক মণ্ডলাকাৰত থিয় কৰাই ল’লে ভাল হয়। ইয়াত গোটেই শৰীৰৰ ব্যায়াম হয়।\n(২) শহাৰ খোজ:-\nল’ৰাবোৰ ভৰিৰ ওপৰত বহিব। হাত দুখন মূৰৰ দুফালে কাণ দুখনৰ ওপৰত ওপৰলৈ আঙুলি উলিয়াই, শহাৰ কাণৰ নিচিনা কৰি, ৰাখিব। আৰম্ভণৰ ইঙ্গিত দিলে শহাৰ কাণ দুখন লৰাই লৰাই ল’ৰাবোৰে জাপ মাৰিব। জাপ মাৰোঁতে কিলাকুটি দুটা আগলৈ পাছলৈ লৰাই থাকিব।\n(৩) পাৰ চৰাই উৰা:—\nহাত দুখন মেলি ল’ৰাবোৰে টুপ্-টুপ্ কৈ জাপ মাৰিব।\n(৪) ভূতৰ হুমুনিয়াহ:–\nহাত ওপৰলৈ মেলি দীঘলাই উশাহ টানি, তললৈ হাত নমাই আগলৈ হাওঁলি, “আ” উচ্চাৰণ কৰি উশাহ এৰিব।\n(৫) ভকতৰ ঈশ্বৰ নাম:-\n৪ নংৰ দৰেই হাতমেলি উশাহ লৈ, ”গড”, ”নাৰায়ণ”, বা ”আল্লা”\nবুলি উশাহ এৰিব। [ ৫৭ ]\n(৬) নৈৰ পৰা পানী খোৱা:—\nহাত দুখন কাজলি পাতি মুখলৈ তুলি আৰু তললৈ নমাই উঠা-বহা কৰিব।\n(৭) নাও বোৱা:—\nবঠা ধৰাৰ অনুকৰণ কৰি বুকুলৈ হাতৰ মুঠি তুলি তুলি, কিলাকুটি পাছলৈ হেঁচি নাও মৰাৰ অনুকৰণ কৰিব।\n(৮) (ক) আগ সাতোৰ:—\nআগলৈ হাত মাৰি আকৌ কঁকাললৈ আনি মেলা-সাঁতোৰৰ অনুকৰণ কৰিব।\n(খ) পাছ সাঁতোৰ:—\nপাছলৈ হাত তোলা ব্যায়াম কৰি কাষলতি তল চেপি চেপি আগলৈ হাত আনিব।\n(গ) শিলনিত খোজ কঢ়া:—\nএটা এটা ভৰিৰে দীঘল দীঘল কৈ অথালি-পথালি কৈ একোটাহঁত জাপ মাৰিব।\n(ঘ) বাম পানীত খোজ কঢ়া:—\nভৰি আঙুলি জোঙাকৈ বহুত ওপৰলৈ আঠু তুলি তুলি “মাৰ্চ্” কৰিব।\n(ঙ) বুৰ মৰা:-\nমূৰটো আগলৈ হাঁওলাই হাঁওলাই উঠা-বহা ব্যায়াম কৰিব।\nবিঃ দ্ৰঃ— ৭ নং আৰু ৮ নংৰ আটাই খিনি একেলগে গোটাই "নৈত গা ধোৱা” বুলি শাৰীৰিক ব্যায়ামৰ, গা-গৰম-কৰা ব্যায়ামৰ পৰা আৰম্ভ কৰি এটা পূৰ্ণ পাঠ তৈয়াৰি কৰি ল’ব পাৰি।\n(ক) ল’ৰাবোৰে নৈত গা ধুবলৈ বুলি এটা নিৰ্দিষ্ট চিনলৈ বা ঠাইলৈ লৰ মাৰিব। নৈ পাই ল’ৰাবোৰ নাও খেলাবৰ মন গ’ল। নাও বৰ ডাঙৰ। পাৰলৈ নাচে। পাৰৰ পৰা নাৱলৈ এআঠুৱা পানী। —(খ) ল’ৰাবোৰে এতিয়া বাম পানীত খোজ কাঢ়িব। আহি নাও পাই নাৱত সহিব। —(গ) এতিয়া ল’ৰাবোৰে কিবা এটা নৌকা-গীত গাই নাও বাব। নাও আহি এখন শিলনিত লাগিল। তাত নাও নেযায়। —(ঘ) ল’ৰাবোৰে এতিয়া শিলনিত খোজ কাঢ়িব। শিলনি পাৰ হৈ পালেহি আকৌ এটা দ সূঁতি। তাত নাও নাই। —(ঙ) এতিয়া ল’ৰাবোৰে মেলা সাঁতোৰ দিব। (প্ৰথমতে ইখন-সিখনকৈ (alternately) আৰু তাৰ পিছত দুয়ো হাত একেলগে। ক্ৰমাগত ব্যায়াম দিয়াৰ দৰে লেখ কৰিব। ) মেলা সাঁতোৰ দিওঁতে দিওঁতে যি ঠাইত উঠিব লাগিছিল তাৰ পৰা বহুত ভটীয়াই গ’ল। (চ) এতিয়া পাছ-সাঁতোৰ দি ল’ৰাবোৰ নিৰ্দিষ্ট স্থানলৈ আহিব। —(ছ) নিৰ্দিষ্ট স্থান পাই ল’ৰাবোৰ টিকা পেলাই বহিব আৰু “আ” বুলি উশাহ এৰি দীঘলাই উশাহ লোৱা ব্যায়াম কৰিব। এয়ে হ’ল জিৰণি লোৱা। —(জ) তাৰ পিছত ল’ৰাবোৰে থিয় হৈ ভৰি ধুব অৰ্থাৎ হাত দুখন ভৰি দুটাৰ ওপৰত ওপৰ-তল কৰি চলাই চলাই সন্মুখলৈ গা হাউলি কৰা ব্যায়াম\nকৰিব। ক্ৰমাগত ভাৱে দিব (ঝ) তাৰ পিছত ক্ৰমাগত ভাৱে বুৰ মাৰিব আৰু ঘৰলৈ লৰ দিব।\nএই পাঠটোত ৰং-ৰগৰ, গীত আৰু ব্যায়াম সকলো হ’ব।\n(৯) লাচিতৰ জয়-যাত্ৰা :—\n(১) শৰাইঘাটৰ যুদ্ধত জয়ী হৈ লাচিত বৰফুকন চেউনি আলিয়েদি সসৈন্যে ঘোঁৰাৰ পিঠিত, ৰংপুৰত স্বৰ্গদেৱক সেৱা জনাই ৰণৰ বা-বাতৰি দিবলৈ আহিছে;—\nল’ৰাবোৰে বহি লৈ আঠুত বাঁৱে-সোঁৱে ( alternate কৰি ) চাপৰি মাৰিব।\n(২) মুকলি পথাৰ পাইছেহি;–\nহাত দুখন খোলা পাতি লৈ চাপৰি মাৰিব।\n(৩) কদমত গৈছে;—\nহাত দুখন পিচলাই পিচলাই চাপৰি মৰিব।\n(৪) মিকিৰ পৰ্ব্বতত উঠিছে;\nলাহে লাহে আঠুত হাত মাৰিব।\n(৫) মিকিৰ পৰ্ব্বতৰ পৰা নামিছে;\n(৬) মুকলি পথাৰ আৰু কদম।\n(৭) কাকদোঙা দলঙ পাইছেহি;\nবুকুত হাত মাৰিব।\n(৮) মুকলি পথাৰ আৰু কদম।\n(৯) নামদাঙৰ শিলৰ সাঁকো;\nমাটিত হাত মাৰিব।\n(১০) জেৰেঙা পথাৰত।\n(১১) ৰাজধানীৰ ওচৰ পোৱাত তিৰোতাবোৰে উৰুলি\n(১২) ঘোঁৰা গৈ আছে।\n(১৩) আকে। উৰুলি।\n(১৪) ৰাইজে আলিবাটত তোৰণ তৰি সন্মান জনাইছে;—\nল’ৰাবোৰ দুশাৰী হৈ মুখা-মুখিকৈ বহি থকা অৱস্থাত কৰিলে লাঠীৰে তোৰণ তৰাব পাৰি। লৰাবোৰে ঠিয় হৈ দুয়োফালৰ পৰা লাঠীবোৰ মূৰে মূৰে লগাই দাঙি ধৰিলে এখন ডাঙৰ তোৰণ হৈ যাব। তোৰণাটো কৰি জয় লাচিতৰ জয় বুলি এটা জয়ধ্বনি দিব।\n(১৫) ঘোঁৰা অলপ আৰু গৈছে।\n(১৬) লাচিত ঘোঁৰাৰ পৰা নামিছে;—\nখৰ খৰকৈ আঠুত কেই চাপৰ মান মাৰিব।\n(১৭) স্বৰ্গদেৱক লাচিতে সেৱা জনাইছে-\nতিনিবাৰ মাটিত মূৰ লগাব।\n(১৮) লাচিতে ডা-ডাঙৰীয়াৰ লগত কাৰেঙত বহি আলোচনা কৰিছে;\nল’ৰাবোৰে যিমান হয় হায় কৰি চিঞৰ-বাখৰ কৰিব। শিক্ষকে সুহুৰি বজালেই বন্ধ হ’ব আৰু তিনিবাৰ জয়ধ্বনি দিব।\n(১৯) তাৰ পিছত লাচিতৰ সন্মানাৰ্থে ৰাজধানীত চিপাহীৰ “পেৰেড্” হৈছে;—\nতলত দিয়া গানটো গাই ল’ৰাবোৰে “মাৰ্চ” কৰিব ”মাৰ্ক-টাইম” কৰিব।\n‘ধন্য লাচিত ধন্য লাচিত\nশতেক ধন্য লাচিত বীৰ।\nধন্য অসম ধন্য অসম\nধন্য তোমাৰ উচ্চ শিৰ।\nশুদ্ধ তোমাৰ দেশৰ ভক্তি;\nৰূদ্ৰ তোমাৰ প্ৰাণৰ শক্তি;\nতপ্ত তোমাৰ শিৰৰ ৰক্ত\nধন্য লাচিত ফুকন বীৰ॥”\n(১০) ধুমুহাত গছ ভগা:—\n(১) লাহে লাহে বতাহ ৰৈছে; —লৰা বোৰে ওপৰলৈ হাত তুলি হালিব-জালিব; কঁকালৰ গুৰিৰ পৰা গা লৰাব।\n(২) ঠাল পাত ভাগিছে;—তলে ওপৰে জপিয়াই চাপৰি মাৰিব।\nলাহে লাহে বতাহ বোৱা আৰু ঠাল-পাঁত ভগাকে কেবা বাৰো দিব, যাতে হাতৰ আৰু কঁকালৰ যথেষ্ট ব্যায়াম হয়।\n(৩) ধুমুহা বৰকৈ আছিল আৰু গছবোৰ উঘাল খাই পৰিল; ল’ৰোবাৰে এফালে কাতি হৈ হাউলি পৰিব।\n⸻ [ ৬২ ]\nআৰু তিনটা নৌকা-সঙ্গীত।\n(১) মাৰিৰি ব’ঠা মাৰিবি ডাঁৰ॥\nধৰিবি গোৰখন বলেৰে গাৰ।\nলুইতৰ সোঁততে দিছোঁ ভেলা মেলি,\nনেজানো ক’তবা উঠিম পাৰ;\nঅ’ নাৱৰীয়া ভৰ দুপৰীয়া,\nবাৰিষাৰ বানকে কৰিবি সাৰ॥\nগাৰো ভাষাৰ (’বা বা নাওখন বা’ ৰ অনুবাদ]\n(২) চিচ’ নাংৰিংখ’\nচী খিং খামা জ’ল জ’ল;\nখাট্‌চায়ে খাট্‌চায়ে খাট্‌চায়ে খাট্‌চায়ে জাংগিদে' জুমাংচান্॥\n—কে’ ডবলিউ মমিন।\n(৩) হে’ৰ নাৱৰীয়া নয়ন ভৰি ভৰি চা।\nসন্মুখত সৌ উঠিছে নামিছে ৰূপহী সুতিৰে ধল;\nধলৰে বুকুতে পোহৰ জলে মলাই,\nটোৱে কৰে টল্ মল্॥\nঢৌ দেখি তোৰ হালে-জালে গা,\nইকৰা পাতেৰে নাওখনি বা;\nপখিলা পাখিৰে পাল তৰি লৈ\nপাৰি দি মাজলৈ যা।\nকলমৌ ঠাৰিৰে পেপাঁটি বজাই\nবনগীত এফাঁকি গা॥\nবিশেষকৈ ক,খ মানৰ শ্ৰেণীৰ ল’ৰাৰ কাৰণে উপযোগী তলত দুটা গীত দিয়া হল;—\n(১) কিয় পাছে পৰি থাকিবা লাহৰি\nপাহৰি দেহাৰে বল!\nৰণত জাপে দিয়া লাহে বান্ধি হিয়া\nসংসাৰ যুঁজৰে থল\nৰণৰে কুকুৰা কু-কু-কু কুউ,\nনহওঁ কপৌ কুলি ফেঁচা হুদু;\nৰণৰে কুকুৰা ৰণত পৰি মৰে\nনমৰে গঁড়ালৰ তল।\nআহক পালে পালে বনৰ হাতী,\nহাউম্ হাউম্ হাউম্ মাতি;\nআহক জাকে-জুমে হাতী বাঘে-ঘোঙে\nএকোলৈ নকৰো ডঁৰ॥ — মহন্ত।\nল’ৰাবোৰক মণ্ডলাকাৰত থিয় কৰাই দুদল কৰি ল’ব।\n১ নং দলে গাব — কিয়..............................বল।\n২ নং দলে গাব - ৰণত..............................বল।\n১ নং দলে ক’ব – ৰণৰে কুকুৰা,\n২ নং দলে ক’ব — কু-কু-কু কুউ,\n১ নং দলে ক’ব — নহওঁ কপৌ কুলি\n২ নং দলে ক’ব- ফেঁচা হুদু;\nদুয়ো দলে গাব — ৰণৰে..............................তল॥\n১ নং দলে ক’ব- আহক..............................হাঁতী\n২ নং দলে ক’ব-হাউম্...............................মাতি,\nদুয়ো দলে গাব — আহক............................ডঁৰ॥\nপ্ৰতি শাৰী অন্ততঃ দুবাৰ কৈ গাব। যিমান পাৰে ভাঙি দিবলৈ চাব।\n(২) বলিছে মলয়া বা ধীৰে ধীৰে\nবলিছে মলয়া বা।\nফুলে হালে-জালে পাতে হালে-জালে\nপখিলাৰ উঠিছে গা, ধীৰে ধীৰে\nফুলৰি ধানৰে পথাৰে পথাৰে\nঢৌ ঘূৰি ফুৰে চা,\nআহি বালিমাহী কয় হাঁহি হাঁহি\nদুহাতে চাপৰি বা, ধীৰে ধীৰে\nবলিছে মলয়া বা॥\nবলিছে……………বা—ওপৰলৈ হাত তুলি গা বোৰ হালি-জালি ঘূৰাব।\nফুলে……………পাতে-জালে—এখন এখন কৈ হাত আলফুলকৈ লৰাব।\nপখিলাৰ……………গা—হাত দুখন কাষলৈ মেলি কঁকালটো ঢৌৰ দৰে লৰাব।\nফুলৰি……………পথাৰে-আগলৈ বেঁকা হৈ পথাৰ দেখুৱাৰ দৰে হাত দুখন ইফালে সিফালে চলাব।\nঢৌ……………চা—লয়লাসত এটা সম্পূৰ্ণ ঘূৰণ দি ইটোৱে সিটোক চাব।\nআহি বালি মাহী— সোঁ ফালে ঘূৰি হাত দুখন আগলৈ ৪৫o মানত তুলি বালিমাহী চৰাইৰ নেজৰ দৰে মাৰি লয়লাসে ভৰি চলাব।\nকয় হঁহি হাঁহি— ভিতৰলৈ চাই আটাইবোৰে হাঁহিব।\nদুহাতে চাপৰি বা— চাপৰি মাৰিব।\n(গোটেই কাৰ্য্যটো মণ্ডলাকাৰত কৰিব)।\nবিঃ দ্ৰঃ –গ্ৰেম’ফনত থকা গোটেই গানটোৰ বাকী শাৰীখিনিৰ আৱশ্যক আৰু নাই; তেতিয়া ভঙ্গি জটিল হয়গৈ।\nশিক্ষকসকলে নিজ নিজ গাওঁ আৰু ঠাইবোৰৰ বিষয়ে বুৰঞ্জীমূলক ব্যায়াম-সঙ্গীত বা কবিতা ৰচি ল’ব পাৰিব। তলত নাজিৰা আৰু বকতাৰ ওচৰৰ মজলীয়া স্কলৰ শিক্ষক শ্ৰীযুত মুক্তনাথ মহন্ত\nদেৱে ৰচি লোৱা এটা গীতৰ নমুনা দিয়া হ’ল।\nকোৱাচোন প্ৰাণ সখি, বাহু দাঙ্গি বুকু তুলি\nনহওঁনে লাচিতৰ দেশৰ ল’ৰা ঐ।\nঅতীত কীৰ্ত্তিৰে ভৰা সেই অসমৰে ল’ৰা\nনহওঁনে কোৱাচোন প্ৰাণ সখি ঐ?\nপ্ৰতাপী আহোম আমি এই বকতাতে শাসি\nকঁপালো অসম দেশ প্ৰাণ সখি ঐ।\nমহাসতী জয়মতী ওপজা জনমভূমি\nনহয়নে আমি থকা ঠাইখনি ঐ,\nএই নাজিৰাৰে সেই বিক্ৰমী লাচিত বীৰে\nৰাখিলে দেশৰ মান প্ৰাণ সখি ঐ।\nশঙ্কৰে জনম ধৰি ভকতি প্ৰচাৰ কৰি\nসনাতন ধৰ্ম্ম সোঁত বোৱাইছিল ঐ?\nঅতীতৰ নাম লোৱা অতীতৰ গুণ গোৱা\nঅতীত সাৰথি কৰি আগ বাঢ়া ঐ\nমুখে মুখে লোৱা নাম অসম বিজয় গান\nবক বিজয়ৰ সোঁত প্ৰাণ সখি ঐ॥\nযোৰহাট নৰ্ম্মাল স্কুলৰ শক্ষক শ্ৰীযুত জয়ৰাম পাত্ৰদেৱে লিখি লোৱা এক ব্যায়াম সঙ্গীত।\nউঠ হেৰ, যুৱক, শক্তি-সাধক\nএৰি দে তন্দ্ৰা নিদ্ৰা ভাগৰ,\nগুপ্ত বাহুত তোৰ শক্তি সাধিবি\nমোহাৰি পেলাবি বিঘিনি পাথৰ।\nকম্পিত হ’ব পৰন-গগন\nশুনি ধ্বনি তোৰ সিংহ-গৰ্জ্জন\nতপ্ত ৰক্ত সিৰে সিৰে বৈ যক।\nবীৰ দৰ্পে বাহু তোৰ নাচক।\nএকে লেখকৰে কাঠী খেল গীত; —\nখেল কাঠী খেল, খেল কাঠী খেল;\nধূলি বালিৰ ঘৰ সাজি আমি পাতিম মেল॥\nঢোল পেঁপা খোল বাহী আমি মুখত গাওঁ॥\nআহ ভাই পাৰি ৰং\nমনত পাবি ৰং॥\nঅন্য এটি ড্ৰিল-সঙ্গীত\nআমি অসমীয়া নহওঁ দুখীয়া কিহৰ দুখীয়া হম।\nসকলো আছিল সকলো আছে নুশুনো নলওঁ গম॥\nশঙ্কৰে দিলে বিশুদ্ধ ধৰম লাচিতে বাহুত বল।\nসতী জয়মতী সতীত্ব তেজেই অসমী সতী প্ৰৱল॥\nবাজক ডবা বাজক শঙ্খ বাজক মৃদঙ্গ খোল।\nঅসম আকৌ উন্নতি পথত জয় আই অসম বোল॥\nঅসমীয়া জাতীয় সঙ্গীত।\nঅ’ মোৰ চিকুনী দেশ\nএনেখন শুৱলা এনেখন সুফলা\nপৃথিবীৰ কতো বিচাৰি জনমটো\nনোপোৱা কৰিলেও পাত॥\nশাৰিৰীক শিক্ষাত নৃত্যৰ স্থান।\nনৃত্য মানুহৰ প্ৰায় স্বভাৱগত। ই এক সজীৱ ভাষাৰ নিচিনা আৰু সকলো দেশতে মানৱ জাতিৰ সৃষ্টিৰ লগে লগে ইয়াৰ স্থিতি। দুখ-শোক, প্ৰেম-প্ৰীতি, ৰং-খং অহঙ্কাৰ অভিমান আদি সকলো ভাৱ নৃত্যৰে প্ৰকাশ কৰিব পাৰি। কোনে এক জাতিৰ এটা জাতীয় নৃত্যত সেই জাতিৰ জাতীয়তাৰ বহুত সমল পোৱা যায়।\nসভ্যতাৰ পোহৰ নোপোৱা প্ৰকৃতিৰ সন্তান সকলে স্বভাৱতে আদিৰে পৰা নৃত্য কৰি ৰং ৰগৰত বুৰ গৈ আহিছে, আৰু সভ্যতাৰ পোহৰ পোৱা সকলে, প্ৰাচ্য পাশ্চাত্যৰ সকলো দেশতে এই নৃত্যকলাৰ শৃঙ্খলা লগা চৰ্চ্চা কৰি জাতীয় কৃষ্টি ৰূপে পিছৰ পুৰুষলৈ থৈ গৈছে। দেহৰ সৌষ্ঠৱ সৌন্দৰ্য্য, গতিৰ লয়লাস আৰু স্বাস্থ্য বৃদ্ধি কৰা শিক্ষাৰ ই এক প্ৰধান অঙ্গ। গ্ৰীচ দেশত নৃত্য কৰিব নজনা মানুহক অকামিলা বুলি ধৰি ৰজা-ঘৰীয়া বিষয় বাবৰ পৰা বঞ্চিত কৰা হৈছিল। আমাৰ ভাৰততো ৰজা-ঘৰীয়া প্ৰজাঘৰীয়া আৰু নামঘৰীয়া আদি সকলো ক্ষেত্ৰতে নৃত্য চলি আহিছে। আমাৰ অসমৰ ভাওনাবোৰৰ নাচ এটা প্ৰধান অঙ্গ, আৰু সত্ৰবিলাকত পূৰ্ণ মাত্ৰাই ই চলি আছে।\nআমাৰ ”শ্ৰীহস্ত মুক্তাৱলী” পুথি নৃত্যৰ নানা ধৰণৰ মুদ্ৰা বা অঙ্গি-ভঙ্গিৰ বিস্তুত বিৱৰণ আছে। এই মুদ্ৰা বিলাকে গোটেই দেহত চালনা দিয়ে আৰু ব্যায়ামৰ দৰে নিয়মিত ৰূপে কৰিলে লয়লাস পূৰ্ণ, সুন্দৰ লনী শৰীৰ গঢ়ি তুলিব পাৰি।\nতলত বিশেষকৈ ছোৱালীৰ স্বাস্থ্য শিক্ষাৰ কাৰণে কেইটিমান উজু মুদ্ৰাৰ নমুনা দিয়া হ’ল। দুটা এটা মুদ্ৰা একেলগে গোটাই ১,২,৩ আদি লেখ কৰি ক্ৰমাগত দিলে যথেষ্ট পৰিচালনা হ’ব। মুদ্ৰা প্ৰকাশক কোনো গীত ৰচি বা বিচাৰি লৈ, গীতৰ তালত মিলাই ভঙিবোৰ দিলে আৰু অনুপম হৈ উঠে।\nকিছুমান সৰল মুদ্ৰা— বা হাতৰ চালনা\n(১) পতাক হস্ত:— সকলো অঙ্গুলি একেলগ কৰি পোন কৰি মেলি বুঢ়া আঙুলি অলপ কোঁচাব।\n(২) থল-পদ্ম হস্ত:— হাতৰ সকলো আঙুলি বিৰল কৰি মেলি গাৰ ফালে ঘূৰাব।\n(৩) পাদ্মকোষ হস্ত:— হাতৰ আঙুলি অলপ কোঁচাই বিৰল কৰিব।\n(৪) (ক) নমঃকাৰ:— পদ্মকোষ হস্ত দুয়োকো একেলগে লগাই পতাক হস্তেৰে মুখৰ ওচৰলৈ আনি শিৰ নত কৰিলে নমঃকাৰ হয়।\n(খ) পতাক হস্ত দুয়োকো বুঢ়া আঙুলি গেড়ুৱাৰ ওপৰত গেড়ৱা তুলি সকলো আঙুলি বিৰল কৰি ঘূৰালেও নমঃকাৰ হয়।\n(সূত্ৰধাৰী নাচ আদিত ইয়াক বিশেষকৈ পাব। )\n(৫) হংস মুখ হস্ত:- বুঢ়া, তৰ্জ্জনী আৰু মধ্যমা আঙুলিৰ আগ তিনটা টিপি ধৰি, বাকী দুই আঙুলিক পোন কৰি মেলি হাতৰ ঠাৰিটো ওপৰ মুৱাকৈ তুলি, হাতৰ গাঁঠি ভাঙি আঙুলি তলমুৱা কৰিলে হংস-মুখ হস্ত হ’ব। হাতৰ ঠাৰি কমকৈ ফুলাই এই মুদ্ৰা দিলে অন্য চৰাইকো বুজাব।\n(৬) হংসপক্ষ হস্ত:- বুঢ়া আঙুলিক কেঁকোৰা কৰি কেঞাক ওপৰলৈ তুলি মাজৰ তিনি আঙুলিক একেলগ কৰি আগলৈ মেলি লৰাব।\n(৭) ভ্ৰমৰ হস্ত:- বুঢ়া আঙুলিৰে মাজৰ আঙুলিৰ আগত ধৰি বাকী তিনি আঙুলি বিৰল কৰি ওপৰলৈ তুলিলে ভ্ৰমৰ হস্ত হয়।\n(৮) চলন্ত মধুকৰ হস্ত:- ভ্ৰমৰ হস্তৰ তৰ্জ্জনী আৰু অনামিকা কিছু কেঁচাই লৰালে চলন্ত মধুকৰ হস্ত হয়।\n(৯) মৃগশীৰ্ষ হস্ত:- বুঢ়া আঙুলি আৰু কেঞা আঙুলি ওখ কৰি মাজৰ তিনি আঙুলি মুঠি মাৰি ধৰিলে মৃগশীৰ্ষ হস্ত হয়।\n(১০) বংশী মুদ্ৰা:- মৃগশীৰ্ষ হস্ত দুয়োকে সোঁফালে মুখৰ ওপৰত তুলি, বাওঁ বুঢ়া আঙুলি ওঁঠত লগাই চকুৰে কেৰাহিকৈ চালে বংশীক আৰু বংশীবাদনক বুজায়।\n(১১) পানী:- পতাক হস্তৰ বুঢ়া আঙুলি অলপ নমাই তলুৱা অলপ কোঁচাই লৰালে পানীক বুজায়।\n(১২) ণুপুৰ:- পতাক হস্তক দুয়োকে ভৰিৰ আগত বৃত্তাকাৰে ঘূৰালে ণুপুৰক বুজায়।\n( ১৩ ) বন :— দুই পতাক হস্ত উবুৰি কৰি এপাষৰ পৰা আন পাবলৈ নিলে বন উপৰন আদিক বুজায়।\n( ১৪ ) পৰ্ব্বত :—পতাক দুষ্ট হস্তক পোন কৰি মূৰলৈ তুলি চকুৰে চালে পৰ্ব্বতক বুজায়।\n( ১৫ ) গছ :—পতাক হস্তক তলৰ পৰা ক্ৰমে ওপৰলৈ লৰাই নিলে গছক বুজায়।\n( ১৬ ) কোমল তৃণ :— পতাক হস্তক বহলাই মেলিলে কোমল তৃপক বুজায়।\n( ১৭ ) ঢৌ :– পতাক হস্ত দুয়োকে আগত হিন্দোল কৰিলে ঢৌক বুজায়।\n( ১৮ ) লতা :-—মাজৰ আঙুলিৰ আগত বুঢ়া আঙুলিৰে ধৰি বাকী আঙুলি মেলি তলৰ পৰা ওপৰলৈ কেকোৰাকৈ লৰাই তুলিলে লতাক বুজায়।\n( ১৯ ) মৎস্য :—সোঁ পতাক হস্তৰ পিঠিৰ ওপৰত বাওঁ পতাক হস্তক তুলি বুঢ়া আঙুলি মেলি বুঢ়া আঙুলি দুটা লৰালে মৎস্য, কুৰ্ম আদিক বুজায়।\n( ২০ ) জগত :—যদি বাম কন্ধৰ পৰা দক্ষিণ পতাক হস্তৰ দক্ষিণ কাষলৈ অনা হয়, তেতিয়া জগতক বুজায়।\nনৃত্য সমূহ :—\n(ক) পতাকা হস্ত ওপৰলৈ তুলি, কঁকালৰপৰা ওপৰ ভাগ কাষেদি পাছলৈ বেঁকা কৰি, ভৰি অগা-পিছাকৈ চলাই লয়লাস গতিৰে ভাগলৈ যাব। লেখ—১, ২, ১, ২ ইত্যাদি।\n( ইয়াত বিশেষকৈ কঁকাল আৰু বুকুৰ ব্যায়াম হয়, আৰু কুঁজা অৱস্থাৰ সংশোধক পৰিচালনা। )\n(খ) পতাকা হস্তেৰে সোঁৱে বাঁৱে চাই মৃদঙ্গ বজোৱাৰ ভঙ্গি দি সাধাৰণ খোজকঢ়াৰ দৰে লয়লাসত আগুৱাই থাকিব। লেখ— ১, ২, ১, ২ ইত্যাদি।\n( ইয়াত হাতৰ ঠাৰি, ডিঙি আৰু হাতৰ গাঁঠিৰ পৰিচালনা হয়। )\n(গ) ক নংৰ দৰে।\n(ঘ ) তাৰ পিছত ঠাইতে তালে-তালে ঘূৰি হাত ওপৰলৈ কৰি চাপৰি মাৰি মাৰি হাতৰ গাঁঠি ঘূৰাব। লেখ—সোঁৱে ৮ বা, বাঁৱে ৮ বাৰ।\n( ইয়াতো ঠাৰিৰ আৰু বাহুৰ পৰিচালনা হয়। )\n(ঙ) আকৌ ক নং দৰে।\n(চ ) থলপদ্ম-হস্ত মুখৰ গুৰিলৈ তুলি লয়লাসে ঘূৰাই ঠাইতে ৪ নংৰ দৰে সোঁৱে-বাৱে ঘূৰিব।\n( ইয়াতো আঙুলি আৰু হাতৰ ব্যায়াম হয়। )\n(ছ) ক নংৰ দৰে।\n(জ) চ নংৰ দৰে থল-পদ্ম-হস্ত ওপৰত ঘূৰাই দুবাৰ সোঁয়ে আৰু দুবাৰ বাঁৱে একান্তৰে ঘূৰি ঘূৰি উঠা-বহা কৰিব।\nলেখ—১, ২, ৩, ১, ২, ৩ ইত্যাদি।\n(ইয়াত শৰ্ব্বশৰীৰৰ চালনা হয়। )\n(ঝ) ক নংৰ দৰে।\n(ঞ) সোঁ ফালে লাহেকৈ অৰ্দ্ধ কোণীয়া আগুৱাই জাপ মাৰি, পদ্মকোষ হস্ত ঘূৰাই বাওঁ ফাললৈ আনি হংস-মুখ-বস্তু মুদ্ৰা দেখুৱাই এৰি দিয়াৰ লগে লগে সোঁ ভৰি আগেদি বাওঁ ফালে আনি বাওঁ ভৰিৰ ওপৰত থিয় দিব। লেখ—১, ২, ১, ২ ইত্যাদি।\n(ট) ক নংৰ দৰে শেষ কৰিব।\nগোটেই নাচটো মণ্ডলাকাৰত কৰিব। তলত দিয়া গীতটি বা ইয়াৰ নিচিনা অন্য গীত এই নাচত ব্যৱহাৰ কৰি পাৰিব ,—\nবালা :—এমন মোহন গোপী সৱে কৰে খেলা ”॥\nপদ : – স্বানন্দ মৃদঙ্গ ৰঙ্গে বজাৱত\nতাল কৰতাল ঠুকি।\nতাৰ চেৱ লৈয়া “ঘূৰিয়া ঘূৰিয়া”\nগোপিনী নাচে উৎসকি।\n“আনন্দে উৎসৱে নাচে চেৱে চেৱে\nসমস্ত গোপিনী জাক, "\nমানা ভঙ্গি-তায়ে চৰণ চলায়ে\nফুৰন্ত মণ্ডলি পাক।\nওপৰত দিয়া এই মুদ্ৰাবোৰৰ দুই বা ততোধিক লগ লগাই কঁকাল আৰু ভৰিৰ লাস্যৰ লগত মিলাই চালনা কৰিলে সুন্দৰ শাৰীৰিক ব্যায়াম হ’ব, দেহৰ সোঁৱ আৰু গতিৰ জয়লাস বৃদ্ধি হ'ব, দেহটি ল-নী হ’ব, ভিতৰ যন্ত্ৰৰ শক্তি বৃদ্ধি হ’ব আৰু স্বাস্থ্যই মোৰ বুলিব।\nশাৰীৰিক ব্যায়াম বা এই লৰাবোৰৰ চালনা কৰোতে মুখখন কেতিয়াও টেপি নধৰিব। মুখত হাঁহি বিৰিঙাই ৰাখিব লাগে। ইয়াৰ অন্যথা হ’লে গাল সোমাই যায়।\nগা ধুই উঠি চুলি আঁচোৰোতে বা অন্য কোনো সময়ত মাজে মাজে, মুখখন ঘনে ঘনে মেলা-জপা কৰি তাৰ পৰা ওপৰলৈ হাত চলাই গাল দুখন মোহাৰিলে মুখৰ সৌন্দৰ্য্য বৃদ্ধি হয়।\n[ ৭৫ ] [ ৭৬ ]\nDarpan Prakash Bhawan\n"https://as.wikisource.org/w/index.php?title=ল%27ৰা-ছোৱালীৰ_ৰং-ঘৰীয়া_খেল/চতুৰ্থ_অংশ&oldid=13856"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৯ জানুৱাৰী ২০১৯ তাৰিখে ১৯:২৩ বজাত সলনি কৰা হৈছিল।


সমীকৰণ-নীলাঞ্জনা মহন্ত – ফটাঢোল\n“কি হ’ল চালেনে? সব ঠিকে আছেনে?“\n“নিৰোগী, কৰ্মপটু, সুগায়ক, পঁচিশৰ পৰা পঁয়ত্ৰিশৰ ভিতৰত বিবাহ…”\nশছমাখন মচি মচি একেখিনি কথাকে দত্তই দুবাৰ পঢ়িলে৷\n“হাঁ?” – টাইপিষ্ট কনকে তেওঁৰ কাণতে চিঞৰি কোৱা কথাষাৰত তেওঁৰ হুঁচ আহিল৷\n“এই.. মানে বাকপটু, সুবক্তা, সাহসী, বুদ্ধিদীপ্ত, এইকেইটা থাকিলে ভাল আছিল।”\n“হৈ যাব৷ গাইপতি বাইশ টকাকে দিয়ক, ভৰাই দিম।”\nদত্ত মানুহজনে বৰ জুখি মাখিহে কথা কয়৷ ভাল চাকৰিয়ে কৰে৷ পিছে কথা কম কয় আৰু ক’বলগীয়া সময়তো মনে মনেই থাকে বেছিভাগ, সেয়েহে যিটো বাবত চাকৰিটো ঘটিছিল, তাতেই আছে, এবাৰো পদোন্নতি হোৱা নাই৷ কলেজত পঢ়ি থকা দিনৰেপৰা চাকৰিকালৰ কৰ্মচাৰীৰ মেল মিটিঙলৈকে নাইবা ঘৈণীয়েকৰ লগতেই হওক আজিলৈকে একে লগতে হয়তো মুঠ পাঁচটাতকৈ অধিক শব্দ একেবাৰতে কৈয়েই পোৱা নাই৷\nএনেকুৱা নহয় যে দত্তই কথা ক’ব নাজানে৷ বা ক’বলৈ নিশিকিলে বা নকৈছিল। সৰু হৈ থাকোঁতে বহুত কথা কৈছিল হেনো তেওঁ৷ নবছৰ বয়সতে স্কুলত হোৱা তৰ্ক প্ৰতিযোগিতাত ভাগ লৈছিল৷ পুৰস্কাৰো পাইছিল৷ হিন্দী চিনেমাৰ নানা পাটেকাৰৰ ডাইলগ সলসলীয়াকৈ মাতি শুনাব পাৰিছিল৷ তেনেতে খুব ভাল গণনা কৰিব জনা লোক এজন তেওঁলোকৰ গাঁৱলৈ বদলি হৈ আহে৷ দত্তৰ মাকৰ পুৰণা চিনাকি৷ তেওঁ হেনো ভাল সোঁৱৰণী অৰ্থাৎ জন্মপত্ৰিকা লিখিব জানে৷ সেয়ে অঞ্চলৰ সকলোৱে কোনোবা জন্ম হ’লে, সকাম বা পূজা পাৰ্বণ থাকিলে, নাইবা বিয়া বাৰু আনকি গৰু এজনী হেৰালেও তেওঁৰ ওচৰলৈ গৈ মঙল চোৱা আৰম্ভ কৰিলে৷ দত্তৰ বাবেও এখন সোঁৱৰণী লিখি দিছিল, তেতিয়া তেওঁৰ বয়স দহবছৰমান হ’ব৷ নিজৰ সোঁৱৰণী হেনো নিজে চাব নেপায়৷ কিন্তু তেওঁৰ কৌতূহলী মনৰ জোৰত দেউতাকৰ গডৰেজত সামৰি থোৱা সোঁৱৰণীখন মনে মনে গৈ গোগ্ৰাসে পঢ়িলে৷ পঢ়ি কি বুজিলে তেওঁহে জানে৷ তাত লিখা এটা কথাই তেওঁক বৰ আচৰিত কৰিছিল, তেওঁ হেনো এসময়ত মিতভাষী আৰু শান্তিপ্ৰিয় লোক হ’বগৈ আৰু ফলত সকলোৰে প্ৰিয় হ’ব৷ আচৰিত, কাৰণ মাক দেউতাকে তেওঁক কথা বেছি কোৱাৰ কাৰণে কেইবাদিনো কৈছে চাই চিতি চলিবি বুলি৷ কোষ্ঠীৰ কথাটো তেখেতৰ কুমলীয়া মনটোত ইমানেই গভীৰকৈ সোমাল যে তেখেতে সেইদিনাৰপৰাই মিতভাষিতাৰ অভ্যাস কৰিবলৈ আৰম্ভ কৰি দিলে৷ সকলো আচৰিত হৈছিল তেওঁৰ এই পৰিৱৰ্তনত৷ ইমান অঘাইটং ল’ৰাটোৱে কিয় কথা কমাই কোৱা হ’ল! ইফালে দেউতাক-মাকৰ সোঁৱৰণীখনৰ প্ৰতি, গণকজনৰ প্ৰতি শ্ৰদ্ধা দুগুণ হৈছিল যিহেতু তাত থকা কথা ফলিয়াইছিল৷ আৰু এদিন কলেজ যোৱাৰ পৰলৈ দত্ত মানুহজন সঁচাকৈ বৰ শান্তশিষ্ট হৈ পৰিল৷ দত্তৰ লগতে ঘৰৰ মানুহৰ গভীৰ বিশ্বাস কোষ্ঠীত যি লিখা থাকে তাকে ফলিয়ায়৷\nকিন্তু দত্তৰ অনুভৱ তেওঁৰ কোষ্ঠীখনত সুতাৰ্কিক বুলি লিখা থকাহেঁতেন কিজানি তেওঁ এজন সুবক্তাই হ’লহেঁতেন আজি। যোৱাবছৰ আশা কৰা প্ৰমোচনটো বচে এইবাৰলৈ নহ’ব বোলোতে একো মাত নমতাকৈয়ে তেওঁ কিজানি ঘূৰি নাহিলহেঁতেন। কোম্পানীৰ কোটিটকীয়া প্ৰকল্পটোত তেওঁ দিনে ৰাতিয়ে কিমান লাগি দিছিল ফাইলবোৰ চালেই ওলাই পৰিবচোন! দহবছৰৰ আগতে আই. এ.এচ.ৰ সকলো পৰীক্ষা পাৰ হৈ ‘ভাইভা’ত কথা এটা ক’ব নোৱাৰি দিপ্ৰেচনত ভোগা মানুহ দত্ত৷ প্ৰথম প্ৰেমৰ সময়ত কথা ক’ব নাজানি বা নকৈ যেতিয়া মনৰ প্ৰেয়সীগৰাকী লগৰে এজনলৈ বিয়া হৈ গ’ল, ঘৰৰ মত অনুসৰি ছোৱালীক এদিনো লগ নকৰাকৈ বিয়া পতা সুপুত্ৰ হ’ল এই দত্ত৷\nদত্তৰ ল’ৰাটোৰ এবছৰৰ জন্মদিনত সেইদিনা আইতাকে কথাটো উনুকিয়ালেই, ল’ৰাটোৰো কোষ্ঠীখন কৰাব লাগে সোনকালে৷ কোনো কথা নকৈ যোৱা দুমাহৰ আগেয়ে ওচৰৰ শৰ্মাৰ তাতেই আহি কৰাইছেহি কণমানিটোৰ জন্মপত্ৰিকাখনো৷\nঅঞ্চলটোত শৰ্মাৰ গণনাৰ নাম আছে৷ সেই দত্তৰ সোঁৱৰণী লিখা গণকজনৰ দৰেই৷ শৰ্মাৰ ব্যৱসায় ভাল৷ বহুত গ্ৰাহক৷ আজিকালি বহুতে কোন কলেজত ল’ৰাক এডমিচন দিব, চায়েন্স নে কমাৰ্চ পঢ়িব, দিনবাৰ চোৱাবলেও শৰ্মাৰ তালৈ আহে৷ আঙুঠিও পোৱা যায় বিভিন্ন৷ দত্তই নিজেই আঠটা আঙুঠি পিন্ধি আছে বহুদিনৰেপৰা, তাৰে চাৰিটা শৰ্মাই দিয়া৷ ব্যৱসায়ৰ লগে লগে শৰ্মাই আধুনিক প্ৰযুক্তিৰো ব্যৱহাৰ কৰিছে৷\nশৰ্মাৰ কোষ্ঠীবোৰ আজিকালি ইলেক্ট্ৰনিক৷ টাইপিষ্ট কনকেও চাই মেলি দিব জনা হ’ল কি ৰঙৰ কাপোৰ কাৰ কাৰণে ভাল৷ কনকক দত্তই আগৰেপৰাই চিনি পায়৷ আজি সি ফাইনেল কপিটো লৈ যাবলে মাতোতে ৰাস্তাৰ পৰাই দত্তই প্ৰাৰ্থনা কৰি আহিছে তেওঁৰ ল’ৰাটোৰ কোষ্ঠীত ভাল ভাল কথা লিখা থাকে যেন৷ কনকেও কৈছে চাই দিব বুলি আৰু কৈছে কথা পাতিব৷\nকামখিনি হৈছেগৈ৷ কনকেও বেছি সময় লোৱা নাই৷ কাৰণ আৰু গ্ৰাহক ৰৈ আছে৷ বহুত ব্যস্ত সি৷\nঅৱশেষত ফাইনেল কপিটো প্ৰিণ্ট কৰি শৰ্মাৰ চহীৰে সৈতে ধুনীয়াকৈ আনি দত্তৰ হাতত দিলেহি৷ দত্তই পইচাটো দি ওলাই অহাৰ আগতে এবাৰ চকু ফুৰাই চালে৷ কনকে তেওঁ কোৱাৰ দৰেই এইখিনি কথা ভৰাই দিছে, “বাকপটু, সুবক্তা”৷ এটা মিচিকিয়া হাঁহি তেওঁৰ মুখত বিৰিঙি উঠিল৷\n« মূল: ঘোঁৰাবাগীৰ চালকজন, গল্পকাৰ : চিনক্লেইৰ লুইচ,ভাবানুবাদ- চিত্ৰলেখা দেৱী\nজীৱনৰ ৰং-ৰূপম ঠাকুৰীয়া »\nসাংঘাটিক । বিশ্বাস নে আত্মবিশ্বাসৰ কোষ্ঠী!! আৰু পঢ়িবলৈ পাম বুলি আশা কৰিছোঁ\nতহঁতক সেইকাৰনে চাবলৈ দিয়া নাছিলো । মনে মনে চালি যে !!! যি হওক ভাল লাগিল ।\nঅবাক্তেদ ৰচনাৱলী নীলাঞ্জনা


কিন্নাল কাৰুশিল্প - অসমীয়া ৱিকিপিডিয়া\nকিন্নাল কাৰুশিল্প বা কিন্হাল কাৰুশিল্প (কন্নড়: ಕಿನ್ನಾಳ ಕಲೆ), ভাৰতৰ কৰ্ণাটক ৰাজ্যৰ এখন চহৰ কিন্নাল বা কিন্হালৰ স্থানীয় পাৰম্পাৰিক কাঠৰ কাৰুশিল্প।\nকিন্নাল চহৰ ইয়াৰ কিন্নাল পুতলা আৰু ধৰ্মীয় প্ৰতিমাৰ বাবে বিখ্যাত।\nএই গাঁৱৰ কিন্নাল কাৰুশিল্পৰ বাবে জনাজাত। এই শিল্প ভাৰতৰ ভৌগোলিক অস্তিত্বৰ ইংগিত দিয়ে। সেয়ে ভাৰত চৰকাৰে কিন্নাল কাৰুশিল্পক ভৌগোলিক সুচকৰ মৰ্যাদা দিছে আৰু ইয়াৰ আবেদন সংখ্যা ২১৩।\n4 গণতন্ত্ৰ দিৱসৰ পেৰেডত কিন্নলাৰ প্ৰতীক\nকিন্নাল কলাত্মক ঐতিহ্যৰে ভৰপূৰ। এসময়ত ই কাৰুশিল্পৰ অতি বিখ্যাত কেন্দ্ৰ আছিল আৰু ঘাইকৈ কাঠৰ কাৰুকাৰ্য্যৰ বাবে জনাজাত আছিল। পাম্পাটেশ্বৰ মন্দিৰৰ মূৰাল চিত্ৰ আৰু হাম্পিৰ কাঠৰ ৰথৰ জটিল কাৰুকাৰ্য্য বৰ্তমানৰ কিন্নাল শিল্পৰ পূৰ্বপূৰুষ হিচাপে গণ্য কৰা হয়।[উদ্ধৃতিৰ প্ৰয়োজন] এজন শিল্পীৰ সাতাম পুৰুষীয়া পৈতৃক গৃহত উদ্ধাৰ হোৱা পুৰণি দস্তাবেজে ইয়াকে প্ৰতিপন্ন কৰে।\n২০০৭ চনত আমেৰিকা যুক্তৰাষ্ট্ৰৰ গ্লাছগ' বিশ্ববিদ্যালয় আৰু গ্লাছগ' কলা বিদ্যালয়ৰ ছাত্ৰসকলে কৰ্ণাটকৰ কাৰুকাৰ্য্য পৰিষদৰ সহযোগত স্থানীয় ছাত্ৰ আৰু শিল্পীসকলক কিন্নাল শিল্পৰ পূৰ্ণোদ্ধাৰৰ বাবে এটা প্ৰকল্পৰ জৰিয়তে সম্বৰ্ধনা জনাইছিল।\nএই শিল্পৰ লগত জড়িত শিল্পী সকলক চিত্ৰগড় বোলে। পাতল কাঠেৰে পুতলা সমূহ প্ৰস্তুত কৰা হয়। তেতেলীৰ গুটি আৰু শিলগুটিৰে তৈয়াৰ কৰা পিটিকাৰে বিভিন্ন অংশ যোৰা লগোৱা হয়। মৰাপাটৰ কাপোৰক তিয়াই, সৰুকৈ টুকুৰা বনাই, শুকাই গুড়ি কৰি কাঠৰ গুড়ি আৰু তেতেলী গুটিৰ পিটিকাৰ লগত মিহলাই কিট্টা প্ৰস্তুত কৰা হয়। তৈয়াৰ কৰা আকৃতিৰ অলংকৰণৰ বাবে শিলগুটি গুড়ি পিটিকা তৰল আঠাৰে সংস্থাপন কৰা হয়। আকৃতিৰ সকলো অংশ ঠিক কৰাৰ পিছত ইয়াৰ গোটেই গাত কিট্টা সানি দিয়া হয় আৰু কপাহৰ সৰু টুকুৰা তেতেলীৰ পিটিকাৰে লগাই দিয়া হয়। তাৰপিছত ইয়াৰ ওপৰত শিলগুটিৰ পিটিকা ব্যৱহাৰ কৰা হয় যি আকৃতিটোক ৰং কৰিবলৈ এক আধাৰ দিয়ে।\nবৰ্তমানে ঘাইকৈ জীৱ-জন্তু , চৰাই আদিৰ আকৃতি এই শিল্পত প্ৰস্তুত কৰা হয়। ঐতিহাসিক পক্ষী গৰুড়ৰ নিৰ্মাণত ১২ বিধ সামগ্ৰী আৰু সিংহাসনত বহি থকা ভগৱান গণেশৰ আকৃতিৰ নিৰ্মাণত ২২ বিধ সামগ্ৰী ব্যৱহাৰ হয়। উৎসৱৰ সময়ত কাঠৰ গুড়ি আৰু গোবৰৰ সলনি চীনা মাটিৰ পুতলা সজা হয়।\nকপ্পাল নগৰৰ পৰা নিৰ্দিষ্ট সময়ৰ মুৰে-মুৰে কিন্নাল গাৱলৈ বাছ চলাচল কৰে। নিকটতম চহৰ হৈছে কপ্পাল। কপ্পালৰ পৰা বেলেগ ঠাইলৈ যাবলৈ বাছ আৰু ৰেলগাড়ীৰ সুবিধা আছে।\nগণতন্ত্ৰ দিৱসৰ পেৰেডত কিন্নলাৰ প্ৰতীক[সম্পাদনা কৰক]\n২০১৩ চনৰ ভাৰতৰ গণতন্ত্ৰ দিৱসৰ পেৰেডত কৰ্ণাটক চৰকাৰে কিন্নলা কাৰুশিল্পক মূখ্য বিষয় হিচাপে প্ৰতীক প্ৰদৰ্শন কৰিছিল।\n↑ "Kinnal Craft". Glasgow Kinnal Project. http://www.glasgowkinnalcraft.org/html/kc_background.html। আহৰণ কৰা হৈছে: 16 April 2006.\n↑ Staff (19 January 2013). "Reviving Kinnala art". The Hindu. http://www.thehindu.com/todays-paper/tp-national/tp-karnataka/reviving-kinnala-art/article4322206.ece.\n↑ "Kinhal Toys – Training Project". Crafts Council of India. পৃষ্ঠাসমূহ: 24. http://www.craftscouncilofindia.org/images/newsletterJan2008.pdf। আহৰণ কৰা হৈছে: 14 August 2008.\n"https://as.wikipedia.org/w/index.php?title=কিন্নাল_কাৰুশিল্প&oldid=176297"ৰ পৰা সংকলিত\nএই পৃষ্ঠাখন ০১ মাৰ্চ, ২০১৮ তাৰিখে ০৬:০৮ বজাত অন্তিম সংশোধন কৰা হৈছিল।


অজয় কুমাৰ দত্ত - অসমীয়া ৱিকিপিডিয়া\nঅজয় কুমাৰ দত্ত\nঅজয় কুমাৰ দত্ত (ইংৰাজী: Ajoy Kumar Dutta) ভাৰতৰ এগৰাকী সমাজকৰ্মী। তেওঁ অসমৰ বিভিন্ন বেচৰকাৰী সংগঠনৰ সৈতে জড়িত হৈ সমাজসেৱা আগবঢ়াই আহিছে।\nঅজয় কুমাৰ দত্ত অসমৰ গুৱাহাটীৰ বাসিন্দা। তেওঁ গুৱাহাটী মিউনিচিপালিটিৰ কাউন্সিলৰ হিচাপে কাৰ্য্যনিৰ্বাহ কৰিছিল। ১৯৭৮ চনত তেওঁ জনতা দলৰ প্ৰাৰ্থী হিচাপে অসম বিধানসভা নিৰ্বাচনত প্ৰতিদ্বন্দ্বিতা কৰি কমিউনিষ্ট দলৰ নন্দেশ্বৰ তালুকদাৰক পৰাস্ত কৰে আৰু পূব গুৱাহাটী সমষ্টিক প্ৰতিনিধিৰূপে নিৰ্বাচিত হয়।\nভাৰত চৰকাৰে ২০১৬ চনত অজয় কুমাৰ দত্তৰ সমাজসেৱাৰ স্বীকৃতি স্বৰূপে পদ্মশ্ৰী বঁটা প্ৰদান কৰে।\n↑ "Prahlad Chandra Tasa and Ajoy Kumar Dutta from Assam wins the Padma Shri awards". Go Assam. 25 January 2016. http://goassam.com/12480/prahlad-chandra-tasa-and-ajoy-kumar-dutta-from-assam-wins-the-padma-shri-awards। আহৰণ কৰা হৈছে: 28 July 2016. - .php "This Is How Assam Shines Bright on the 67th Republic Day Today". Bordoisila. 26 January 2016. http://bordoisila.in/social/This-Is-How-Assam-Shines-Bright-on-the-67th-Republic-Day-Today.-Elated! .php। আহৰণ কৰা হৈছে: 28 July 2016.\n↑ "4 from State get Padma Shree". The Assam Tribune. 26 January 2016. Archived from the original on 15 August 2016. https://web.archive.org/web/20160815114910/http://www.assamtribune.com/scripts/detailsnew.asp?id=jan2616%2Fat055। আহৰণ কৰা হৈছে: 28 July 2016.\n↑ "Affidavit Details of Ajoy Kumar Dutta". Empowering India. 2016. http://www.empoweringindia.org/new/preview.aspx?candid=30560&p=&cid=53। আহৰণ কৰা হৈছে: 29 July 2016.\n↑ "Assam Assembly Election 1978". Empowering India. 2016. http://www.empoweringindia.org/new/constituency.aspx?eid=18&cid=53। আহৰণ কৰা হৈছে: 29 July 2016.\n↑ "Gauhati East (Assam) Election Results 2016". Elections.in. 2016. http://www.elections.in/assam/assembly-constituencies/gauhati-east.html। আহৰণ কৰা হৈছে: 29 July 2016.\n↑ "Padma Awards". Ministry of Home Affairs, Government of India. 2016. Archived from the original on3August 2017. https://web.archive.org/web/20170803085913/http://mha.nic.in/sites/upload_files/mha/files/PadmaAwards_25012016.pdf। আহৰণ কৰা হৈছে:3January 2016.\n"Six from Northeast to receive Padma Shri, one Padma Bhushan". The Northeast Today. 26 January 2016. http://thenortheasttoday.com/tag/ajoy-kumar-dutta/। আহৰণ কৰা হৈছে: 28 July 2016.\n"https://as.wikipedia.org/w/index.php?title=অজয়_কুমাৰ_দত্ত&oldid=255422"ৰ পৰা অনা হৈছে\nঅসমৰ ৰাজনীতিৰ সৈতে জড়িত ব্যক্তি\nএই পৃষ্ঠাখন ২১ ডিচেম্বৰ, ২০২০ তাৰিখে ২৩:৫৭ বজাত অন্তিম সংশোধন কৰা হৈছিল।


e-EPIC: চহৰ বা ৰাজ্য সলনি হ'লে কোনো নতুন ভোটাৰ পৰিচয় পত্ৰৰ প্ৰয়োজন নাই ! নিৰ্বাচন আয়োগে নতুন সুবিধা আৰম্ভ কৰিছে, সবিশেষ জানক ...– News18 assam\ne-EPIC: চহৰ বা ৰাজ্য সলনি হ'লে কোনো নতুন ভোটাৰ পৰিচয় পত্ৰৰ প্ৰয়োজন নাই ! নিৰ্বাচন আয়োগে নতুন সুবিধা আৰম্ভ কৰিছে, সবিশেষ জানক ...\nএকাদশ ৰাষ্ট্ৰীয় ভোটাৰ দিৱস উপলক্ষে নিৰ্বাচন আয়োগে ২৫ জানুৱাৰী, ২০২১ তাৰিখে সমগ্ৰ দেশতে ডিজিটেল ভোটাৰ পৰিচয় পত্ৰ বা ইলেক্ট্ৰনিক ইলেক্ট'ৰেল ফটো আইডি কাৰ্ড (e-EPIC) সুবিধা মুকলি কৰিছে। ভোটাৰ পৰিচয় পত্ৰৰ সুৰক্ষিত পিডিএফ সংস্কৰণহৈছে ই-ইপিআইচি।\nLast Updated : January 20, 2022, 09:20 IST\nএই বছৰ বহুতো ৰাজ্যত বিধানসভা নিৰ্বাচন (Assembly Elections 2022) অনুষ্ঠিত হ'ব। ভোট দিবলৈ আপোনাৰ সাধাৰণতে ভোটাৰ পৰিচয় পত্ৰ (Voter Id Card) থাকিব লাগিব। আপোনাৰ ভোটাৰ আইডি কাৰ্ড হেৰুৱালে চিন্তা নকৰিব। আপুনি মোবাইল বা কম্পিউটাৰযোগে ইয়াক সহজে ডাউনলোড কৰিব পাৰে (How to download voter id card)। ভোটাৰ আইডিবোৰ কেৱল তেওঁলোকৰ ভোট দানৰ বাবেই ব্যৱহাৰ কৰা নহয়, লগতে ঠিকনা প্ৰমাণ হিচাপে গুৰুত্বপূৰ্ণ নথিপত্ৰও ব্যৱহাৰ কৰা হয়।\nএকাদশ ৰাষ্ট্ৰীয় ভোটাৰ দিৱস উপলক্ষে নিৰ্বাচন আয়োগে ২৫ জানুৱাৰী, ২০২১ তাৰিখে সমগ্ৰ দেশতে ডিজিটেল ভোটাৰ পৰিচয় পত্ৰ বা ইলেক্ট্ৰনিক ইলেক্ট'ৰেল ফটো আইডি কাৰ্ড (e-EPIC) সুবিধা মুকলি কৰিছে। ভোটাৰ পৰিচয় পত্ৰৰ সুৰক্ষিত পিডিএফ সংস্কৰণহৈছে ই-ইপিআইচি। আপুনি মোবাইল বা কম্পিউটাৰৰ সহায়ত ডাউনলোড কৰাৰ লগতে ডিজি লকাৰত ই-ইপিআইচি আপলোড বা প্ৰিণ্ট কৰিব পাৰে। আপুনি এই সহজ উপায়েৰে ই-ইপিআইচি ডাউনলোড কৰিব পাৰে।\nই-ইপিআইচি কেনেদৰে ডাউনলোড কৰিব\n-https://www.nvsp.in/ যাওক আৰু e-EPIC ডাউনলোড কৰক।\n- নতুন ব্যৱহাৰকাৰী হিচাপে লগইন/ৰেজিষ্টাৰ কৰক।\n- তাৰ পিছত e-EPIC ডাউনলোডত ক্লিক কৰাৰ পিছত EPIC নম্বৰ বা প্ৰপত্ৰ ৰেফাৰেন্স নম্বৰ প্ৰবিষ্ট কৰক।\n- পঞ্জীভুক্ত ম'বাইল নম্বৰলৈ প্ৰেৰণ কৰা অ'টিপি প্ৰমাণিত কৰক।\n-তাৰ পিছত ডাউনলোড e-EPIC ক্লিক কৰক।\nযদি মোবাইল নম্বৰটো ইৰোলৰ সৈতে পঞ্জীয়ন কৰা নহয়...\n- কেৱাইচি সম্পূৰ্ণ কৰিবলৈ ই-কেৱাইচিত ক্লিক কৰক।\n- তাৰ পিছত ফেচ লাইভনেছ ভেৰিফিকেচন পাছ কৰিব লাগিব।\n- কেৱাইচি সম্পূৰ্ণ কৰিবলৈ আপোনাৰ ম'বাইল নম্বৰ আপডেট কৰক।\n- এই প্ৰক্ৰিয়াটো সম্পূৰ্ণ হোৱাৰ পিছত ই-ইপিআইচি ডাউনলোড কৰক।\nআনৰ বাবে সুবিধা সোনকালে উপলব্ধ হ'ব\nবৰ্তমান ই-ইপিআইচি ডাউনলোড সুবিধা নৱেম্বৰ ২০২০-ৰ পিছত এনএছভিপি ৰেকৰ্ডত মোবাইল নম্বৰ পঞ্জীভুক্ত থকা ভোটাৰসকলৰ বাবে উপলব্ধ। এই সুবিধাটো সোনকালেই আনৰ বাবে উপলব্ধ হ'ব।\nFirst published: January 20, 2022, 09:20 IST\nAssembly ElectionVoter Id Card


Operation Against Dalal Raj : মাজনিশা ৰাজ্যত মাটিৰ দালালৰ বিৰুদ্ধে মহাঅভিযান, গুৱাহাটীকে ধৰি ভিন্ন প্ৰান্তত ৪৫৩টা মাটিৰ দালালক আটক, কামৰূপত ৫০, মৰিগাঁৱত ২৭, হোজাইত ২৬, ধুবুৰীত ২০, নগাঁৱত ১৬টাক আটক– News18 Assam\nOperation Against Dalal Raj : মাজনিশা ৰাজ্যত মাটিৰ দালালৰ বিৰুদ্ধে মহাঅভিযান, গুৱাহাটীকে ধৰি ভিন্ন প্ৰান্তত ৪৫৩টা মাটিৰ দালালক আটক, কামৰূপত ৫০, মৰিগাঁৱত ২৭, হোজাইত ২৬, ধুবুৰীত ২০, নগাঁৱত ১৬টাক আটক\nBullet Bike Theft : লোহাৰ গেট ভাঙি চোৰে নিলে বুলেট বাইক, আৰক্ষীক নাকত ধৰি চাকত ঘূৰাইছে বাইক চোৰে\nকেঁকো সাপৰ কাৰণে এজনক হত্যাৰ চেষ্টা, ১৭ অক্টোবৰৰ পৰা অচেতন যুৱকে চেতনা ঘুৰাই পোৱাত ওলাল ৰহস্য\n»Operation Against Dalal Raj : মাজনিশা ৰাজ্যত মাটিৰ দালালৰ বিৰুদ্ধে মহাঅভিযান, গুৱাহাটীকে ধৰি ভিন্ন প্ৰান্তত ৪৫৩টা মাটিৰ দালালক আটক, কামৰূপত ৫০, মৰিগাঁৱত ২৭, হোজাইত ২৬, ধুবুৰীত ২০, নগাঁৱত ১৬টাক আটক\nUpdated:September 21, 2021, 10:56 AM IST\nOperation Against Dalal Raj : ৰাজ্যৰ ৰাজহ চক্ৰ বিষয়াৰ কাৰ্যলয়সমূহৰ পৰা মাটিৰ দাললসকলক গামোচা পিন্ধাই বিদায় দিবলৈ নিৰ্দেশ দিছিলমুখ্যমন্ত্ৰী হিমন্ত শৰ্মাই। মুখ্যমন্ত্ৰীৰ কঠোৰ নিৰ্দেশৰ পিছতো অব্যাহত আছিল দালালৰ দপদপনি।\nLast Updated: September 21, 2021, 10:56 AM IST\nৰাজ্যৰ ৰাজহ চক্ৰ বিষয়াৰ কাৰ্যলয়সমূহ (Revenue Circle Offices)ৰ পৰা মাটিৰ দাললসকলক গামোচা পিন্ধাই বিদায় দিবলৈ নিৰ্দেশ দিছিল মুখ্যমন্ত্ৰী হিমন্ত বিশ্ব শৰ্মা (Himanta Biswa Sarma)ই। ৰাজ্যত দালালৰাজ শেষ কৰিবলৈ (Assam Fights Dalal Raj) মুখ্যমন্ত্ৰীৰ কঠোৰ নিৰ্দেশৰ পিছতো অব্যাহত আছিল দালালৰ দপদপনি। যাৰ পৰিণতিত সোমবাৰে নিশা ৰাজ্যজুৰি আৰক্ষী আৰু ক্ৰাইম ব্ৰাঞ্চে দালালৰ বিৰুদ্ধে চলালে অভিযান (Operation Against Dalals)।\nমাজনিশা কেইবাখনো জিলাত আকস্মিকভাৱে অভিযান চলাই আৰক্ষীয়ে এই পৰ্যন্ত গ্ৰেপ্তাৰ কৰিছে মুঠ ৪৫৩টা দালাল। এই দালালসকলৰ ভিতৰত আছে কেইবাজনো ৰাজনৈতিক নেতা তথা বহু ৰাজনৈতিক নেতাৰ ঘনিষ্ঠ লোক। মুখ্যমন্ত্ৰী হিমন্ত বিশ্ব শৰ্মাই টুইট কৰি অসম আৰক্ষীৰ এই বৃহৎ অভিযানৰ বাবে ধন্যবাদ জনায় আৰু পুনৰ দালালসকলক সকীয়াই দিয়ে।\n453 land brokers picked up so far in continuing raids by @assampolice in our concerted pledge to end #AssamFightsDalalRaj. This notorious practice of brokers/dalals in revenue offices harassing commoners must end. Our fight against nefarious activities will go on relentlessly\nউল্লেখ্য যে গুৱাহাটী, কামৰূপ, নগাঁও, ধুবুৰী, হোজাই, ডিব্ৰুগড়, বঙাইগাঁও, যোৰহাট, হাজো, চামগুৰি, ৰূপহীহাট, গৌৰীপুৰ আদিকে ধৰি ৰাজ্যৰ বিভিন্ন স্থানত মাজনিশা দালালৰ বিৰুদ্ধে অভিযান চলাইছিল আৰক্ষীয়ে।\nএই অভিযান কালত কামৰূপ জিলাৰ পৰা ৫০জন মাটিৰ দালালক আটক কৰিছে কামৰূপ আৰক্ষীয়ে । উত্তৰ গুৱাহাটী, ছয়গাঁও, পলাশবাৰী, চাংসাৰী, বাইহাটা, হাজো, বকো, গৌৰীপুৰ থানাত ৰখা হৈছে আটকাধীন মাটিৰ দালাল কেইটাক। কামৰূপ জিলাত ৬০০ৰো অধিক দালালৰ তালিকা প্ৰস্তুত কৰি অভিযান আৰম্ভ কৰিছে কামৰূপ আৰক্ষীয়ে । হাজোত মাটিৰ দালালীৰ অভিযোগত ৩ জন স্থানীয় বিজেপি নেতাও জালত পৰিছে। হাজোত মুঠ ৯টা মাটিৰ দালালক আটক কৰা হৈছে আৰু ভিতৰত শংকৰ দাস (দুখু, জিয়াউল হক আৰু মনচুব আলী বিজেপিৰ কৰ্মী বুলি জানিব পৰা গৈছে। জালত পৰা আন দালাল কেইটা হৈছে দিলীপ দাস, দেৱজিৎ দাস, তৰণি দাস, নিৰঞ্জন পাটোৱাৰী, নাছিৰ শইকীয়া, আইনাল হক।\nগুৱাহাটীতো নিশা দালাৰৰ বিৰুদ্ধে ক্ৰাইম ব্ৰাঞ্চ, হাতীগাঁও আৰক্ষী আৰু দিশপুৰ আৰক্ষীয়ে অভিযান চলায়। ক্ৰাইম ব্ৰাঞ্চত ৰুজু হোৱা ১১/২১ গোচৰৰ ভিত্তিত ভেটাপাৰাৰ চন্দ্ৰ চৌধুৰী পথৰ শ্ৰীমন্ত চৌধুৰী নামৰ দালাল জনৰ গৃহ নং ১১ত চলায় অভিযান। এই অভিযানকালত জব্দ কৰা হয় শতাধিক মাটিৰ ফাইল। অভিযান চলোৱা সময়ত দালাল শ্ৰীমন্ত চৌধুৰী বহি ৰাজ্যত থকা বুলি জানিব পৰা গৈছে।\nহোজাই জিলাত জালত পৰিছে ২৬টা দালাল । হোজাই থানাত ৯টা,ডবকা থানাত ৪টা, লংকা থানাত ৪টা, যমুনামুখ থানাত ৪টা আৰু মোৰাঝাৰ থানা এলেকাত ৫টা দালাক নিশাই আটক কৰা হৈছে। আটাকাধীন দালাল কেইটাৰ ভিতৰত আছে মাটিৰ দালালীৰ লগতে আৰক্ষীৰ নামত দালালী কৰা দালাল আছে।\nআনহাতে নগাঁও জিলাত বৰ্তমানলৈকে ১৬টা দালালক গ্ৰেপ্তাৰ কৰিছে আৰক্ষীয়ে। ৰূপহী ৰাজহ চক্ৰৰ ৰাণা বৰা নামৰ এজন কৰ্মচাৰীৰ লগতে নজৰুল ইছলাম আৰু ৰঞ্জিত ভুঞা নামৰ দুজন চৰকাৰী গাঁওবুঢ়াও আছে ধৃতসকলৰ মাজত। নগাঁও সদৰ ৰাজহ চক্ৰত দালালিৰ অভিযোগত ৰমজান নুৰ আৰু অজয় সাহাকো গ্ৰেপ্তাৰ কৰিছে আৰক্ষীয়ে। ধৃত দালালৰ ঘৰৰ পৰা বৃহৎ পৰিমাণৰ দলিল আৰু আপত্তিজনক কাগজ-পত্ৰ জব্দ কৰিছে আৰক্ষীযে ।\nচামগুৰি খাটোৱালৰ কুখ্যাত মাটি দালাল আব্দুল মালেকক নিশা ১২বজাত আটক। মালেকৰ হাতৰ পৰা উদ্ধাৰ গাঁওবুঢ়াৰ প্ৰমাণপত্ৰৰ লগতে বিভিন্ন চৰকাৰী বিষয়াৰ ছীল।\nইপিনে বঙাইগাঁৱত ৰাজহ চক্ৰ কাৰ্যালয়ৰ দলালৰ বিৰুদ্ধে অভিযান চলাই জিলাখনত আৰক্ষীয়ে আটক কৰিছে ১৪টা দালাল । গ্ৰেপ্তাৰ কৰা ১৪টাৰ ভিতৰত মাণিকপুৰত ৬, অভয়াপুৰীত ৩, বইটামৰীত ২ আৰু বঙাইগাঁৱৰ ৩টা দালাল আছে।\nমূখ্যমন্ত্রীৰ নিৰ্দেশৰ পিছতে মাটি দালাল তথা ভূ-মাফিয়াৰ বিৰুদ্ধে সৰৱ হৈ পৰিছে যোৰহাট আৰক্ষীও। সোমবাৰে নিশা যোৰহাট আৰক্ষীয়ে অভিযান চলাই আটক কৰে ৯টা মাটিৰ দালাল। আৰক্ষীয়ে আটক কৰা দালালকেইটা হ'ল মনজিৎ চাংমাই, ধৰণী চেতিয়া, পঙ্কজ বৰুৱা, জ্ঞানমনি বৰবৰা, দীপ নেওগ, দিগন্ত গগৈ, বিজয় বৰা, চিৰঞ্জিত ৰাজখোৱা আৰু বাবু বৰা।\nইপিনে সমগ্ৰ ধুবুৰী জিলাত নিশা আৰক্ষীয়ে মাটিৰ দালালৰ বিৰুদ্ধে অভিযান চলাই ধুবুৰী, গৌৰীপুৰৰ আৰু চাপৰত ২০জন লোকক আটক কৰিছে।\nহোজাইত আলী ৰাজা নামৰ হোজাইৰ আব্দুল হাচিব উচ্চতৰ মাধ্যমিক বিদ্যালয়ৰ এগৰাকী শিক্ষকক মাটিৰ দালালি কৰাৰ অভিযোগত আটক কৰা হৈছে।\nমৰিগাঁও জিলাত বিভিন্ন স্থানৰ পৰা ২৭টা মাটিৰ দালালক আটক কৰিছে মৰিগাঁও আৰক্ষীয়ে । শিৱসাগৰতো মাটিৰ দালালৰ বিৰুদ্ধে আৰক্ষীয়ে অভিযান চলাই মাজনিশা আটক কৰে ৫টা দালালক।\nFirst published: September 21, 2021, 10:48 AM IST\nকৰবা চৌথত পত্নী সুনীতাক BMW উপহাৰ দিলে গোবিন্দাই\nৰিয়েল Squid Gameত জড়িত বহু চীনা শল্য চিকিৎসক, কেনেদৰে কৰে মানৱ অংগ বিক্ৰী\nসকলো সময়তে উচ্চ ৰক্তচাপ? ডায়েটত ৰাখক এই ঘৰুৱা খাদ্যসমূহ\nৰাজ্যত পুনৰ লকডাউন দিয়া–নিদিয়াক লৈ মুখ্যমন্ত্ৰীয়ে ক'লে এই কথা\n'BJPয়ে উদাৰতা,মহানতা আৰু বিশালতাৰ দৃষ্টিভংগীৰে অসমৰ উন্নয়নৰ বাবে কাম কৰিছে'\nসমাগত দিপাৱলী, দিপাৱলীত প্ৰদুষণ নিয়ন্ত্ৰণ ব'ৰ্ডৰ শেনচকু থাকিব ফটকাৰ ওপৰত...


IPL 2022: অৱশেষত প্ৰথম জয়ৰ সোৱাদ লাভ কৰিলে CSKই ! মেক্সৱেলক বিদায় দি অধিনায়ক জাদেজাই দেখুৱালে ফায়াৰ চেলিব্ৰেশ্যন ...– News18 assam\nIPL 2022: অৱশেষত প্ৰথম জয়ৰ সোৱাদ লাভ কৰিলে CSKই ! মেক্সৱেলক বিদায় দি অধিনায়ক জাদেজাই দেখুৱালে ফায়াৰ চেলিব্ৰেশ্যন ...\nচেন্নাই চুপাৰ কিংছে (CSK) অৱশেষত আই পি এল ২০২২ ত বিজয়ৰ পথলৈ উভতি আহিছে। আই পি এল ২০২২ (IPL 2022)ৰ ২২ তম খেলখনত চিএছকেয়ে আৰচিবিক (RCB) ২৩ ৰাণত পৰাস্ত কৰে।\nLast Updated : April 12, 2022, 23:45 IST\nচেন্নাই চুপাৰ কিংছে (CSK) অৱশেষত আই পি এল ২০২২ ত বিজয়ৰ পথলৈ উভতি আহিছে। আই পি এল ২০২২ (IPL 2022)ৰ ২২ তম খেলখনত চিএছকেয়ে আৰচিবিক (RCB) ২৩ ৰাণত পৰাস্ত কৰে। ৫ খন খেলত এইটো দলটোৰ প্ৰথম জয়। তেওঁ আগতে খেলা চাৰিওখন খেলত পৰাজিত হৈছিল। খেলখনত চিএছকে প্ৰথমে বেট ধৰিছিল আৰু ৪ টা উইকেট হেৰুৱাই ২১৬ ৰাণৰ ভাল স্ক'ৰ সংগ্ৰহ কৰিছিল। ৰবীন উথাপ্পা আৰু শিৱম দুবেয়ে উজ্জ্বল অৰ্ধশতক অৰ্জন কৰে। একেলগে, দুয়োজনে ১৮৩ ৰাণ সংগ্ৰহ কৰে আৰু 17 টা ছয় মাৰে। ইয়াৰ প্ৰত্যুত্তৰত আৰচিবিয়ে ২০ অভাৰত ৯ টা উইকেট হেৰুৱাই মাত্ৰ ১৯৩ ৰাণহে সংগ্ৰহ কৰে।\nমঙলবাৰে প্ৰথমে বেটিং কৰি যেতিয়া চেন্নাই চুপাৰ কিংছে আৰচিবিৰ বিৰুদ্ধে বৃহৎ ৰাণ সংগ্ৰহ কৰিছিল, চেন্নাইৰ অনুৰাগীসকলৰ সুখৰ ঠিকনা নাছিল। অৱশ্যে, যেতিয়া ৰবীন্দ্ৰ জাদেজাই বলৰ দ্বাৰা গ্লেন মেক্সৱেলৰ উইকেট দখল কৰিছিল, তেতিয়া তেওঁ আনন্দতে আত্মহাৰা হৈ পৰিছিল। এয়া কেৱল চেন্নাইৰ সমৰ্থকে নহয়, ৰবীন্দ্ৰ জাদেজাৰ সমৰ্থকসকলৰ বাবেও সুখবৰ। আৰ্ম বলেৰে জাদেজাই মেক্সৱেলক বোল্ড কৰিছিল।\nবলটো পৰাৰ লগে লগে, ই পিছলি গৈ ভিতৰলৈ সোমাই গ'ল। কোনো সন্দেহ নাই যে উইকেটৰ পিছফালে মহেন্দ্ৰ সিং ধোনীয়ে তেওঁক এই বলটো বল কৰিবলৈ আদেশ দিছিল। কিন্তু যিটোৱে চকুত পৰিছিল সেয়া হ'ল মেক্সৱেলক বল কৰি ৰবীন্দ্ৰ জাদেজাৰ ফায়াৰ উদযাপন। পুষ্পা চলচ্চিত্ৰখনৰ স্মৃতি ঘূৰি আহিছিল। তেওঁ আগতে খেলপথাৰত পুষ্পা উদযাপন কৰিছিল। তেওঁ আজি গুলী চলালে। আপুনি যিমানেই চাপত নহওক কিয়, জাদেজাৰ ভিতৰৰ চেলিব্ৰেশ্যন ধৰি ৰখাটো কঠিন।\nFirst published: April 12, 2022, 23:45 IST\nChennai super kingsIPL 2022RCB


দুবৰি বন - অসমীয়া ৱিকিপিডিয়া\nপ্ৰজাতি: C. dactylon\nদুবৰি বন (বৈজ্ঞানিক নাম: Cynodon dactylon) এবিধ ঘাঁহ জাতীয় ঔষধি উদ্ভিদ। ভাৰতীয় সংস্কৃতিত দুবৰি বনৰ বিশেষ মহত্ত্ব আছে। বিভিন্ন ধৰ্মীয় অনুষ্ঠানত দুবৰি বন ব্যৱহাৰ কৰা হয়। আফ্ৰিকা মহাদেশৰ স্থানীয় ঘাঁহবিধ বৰ্তমান গোটেই বিশ্বতে পোৱা যায়। আয়ুৰ্বেদত দুবৰিক বাত, পিত্ত আৰু কফৰ মহৌষধ হিচাপে গণ্য কৰা হয়। সাধাৰণ কটা-ছিঙাৰ পৰা আৰম্ভ কৰি বিভিন্ন গুৰুতৰ ৰোগত দুবৰি ব্যৱহাৰ কৰা হয়। সৌন্দৰ্যবৰ্ধনৰ বাবেও দুবৰিক উদ্যান ঘাঁহ হিচাপে ব্যবহাৰ কৰা হয়। কিছুমান ঠাইত ইয়াক বিদেশী প্ৰজাতি হিচাপে অপতৃণ বুলিও গণ্য কৰা হয়।\n2.1 সংস্কৃতিক ব্যৱহাৰ\n2.3 সৌন্দৰ্য বৰ্ধন\nদুবৰিৰ পাত সেউজীয়া ৰঙৰ আৰু গুৰিৰ প্ৰায় ২-১৫ ছেঃমিঃ দীঘল হয়। ইয়াৰ বুঢ়া পাতবোৰ অলপ খহটা। ইয়াৰ থিয় ঠাৰিডাল অলপ চেপেটা আৰু ১-৩০ ছেঃমিঃ ওখ হয়। গুটিবোৰ সৰু যদিও গা-গছৰ ধাৱকেৰে বংশবৃদ্ধি বেছিকৈ হয়।\nইয়াৰ মূল শিপা প্ৰণালী মাটিক খামুচি মাৰি ধৰে আৰু খৰাং পৰিস্থিতিত ২ মিটাৰ পৰ্যন্ত দীঘল হ'ব পাৰে। ধাৱক গা গছৰ গাঁঠিৰ পৰাও সৰু সৰু শিপা ওলায়। এই শিপা খুব বেছি ৬০ ছেঃমিঃ দীঘল হয় আৰু মাটিৰ ওপৰত ডাঠকৈ বিয়পি পৰে। উচ্চ উষ্ণতাত ইয়াৰ বৃদ্ধি ভাল হয়। শীতকালত ইয়াৰ বৃদ্ধি আটাইতকৈ কম হয়।\nসংস্কৃতিক ব্যৱহাৰ[সম্পাদনা কৰক]\nভাৰতীয় সংস্কৃতিত কল্যাণৰ প্ৰতীক হিচাপে দুবৰি বনক গণ্য কৰা হয়। পূজা-পাৰ্বনত শান্তিজল ছটিয়াবলৈ দুবৰি বন ব্যৱহাৰ কৰা হয়। পূজাত দেৱ-দেৱীলৈ দুবৰি আগবঢ়োৱা হয়। বিবাহ অনুষ্ঠানত দুবৰিৰে নতুন বোৱাৰী ঘৰলৈ বৰণ কৰি অনা হয়। বিভিন্ন গীত, কবিতা আৰু সাহিত্যত দুবৰিৰ উল্লেখ পোৱা যায়।\nআয়ুৰ্বেদত দুবৰিক বাত, পিত্ত আৰু কফৰ মহৌষধ হিচাপে গণ্য কৰা হয়। দুবৰি বন সন্তান গৰ্ভধাৰণত অসমৰ্থ হলে ব্যৱহাৰ কৰা হয়। আমাশয় আৰু উদৰাময়েত দুবৰি বনৰ ৰস ঔষধ। আয়ুৰ্বেদিক শাস্ত্ৰমতে ৰক্তপিত্ত ৰোগত দুবৰি বন মহৌষধ। এই ৰোগত মুখ, নাকৰ বাহিৰেও শৰীৰৰ বিভিন্ন অংশৰে ৰক্ত নিঃসৰণ হলে দুবৰি ৰস খালে আৰু নাকৰ ফুটাত দিলে উপশম হয়। চুলি সৰা ৰোগটো দুবৰি ব্যৱহাৰ কৰা হয়। পায়োৰিয়া ৰোগত দুবৰি বনৰ পাতেৰে দাঁত মাজিলে ভাল। কটা-ছিঙাত ইয়াৰ পাত থেতালি আক্ৰান্ত স্থানত প্ৰলেপ দিলে ৰক্তক্ষৰণ বন্ধ হৈ যায়।\nসৌন্দৰ্য বৰ্ধন[সম্পাদনা কৰক]\nউদ্যানৰ ঘাঁহ হিচাপে দুবৰি বন ব্যৱহাৰ কৰা হয়। নিয়ৰত তিতা কোমল দুবৰি বনৰ ওপৰত খোজ কাঢ়িবলৈ ভাল।\nহিন্দী ভাষা: দূব, দূবড়া\nসংস্কৃত ভাষা: দুৰ্বা, সহস্ৰবীৰ্য, অনন্ত, ভাৰ্গৱী, শতপৰ্বা, শতবল্লী\nমাৰাঠী ভাষা: দূৰ্বা\nগুজৰাটী ভাষা: ধলাধ্ৰু\nবঙালী ভাষা: দূৰ্বা\n↑ "The Plant List: A Working List of All Plant Species". http://www.theplantlist.org/tpl/record/kew-406339.\n↑ "Vilfa stellata (Willd.) P. Beauv". Missouri Botanical GardenTropicos.org. http://www.tropicos.org/Name/100389014?tab=acceptednames। আহৰণ কৰা হৈছে:5December 2015.\n↑ "CABI Invasive Species Compendium". https://www.cabi.org/isc/datasheet/17463.\n↑ Walker, Karen; Burrows, Geoff; McMahon, Lynne (2001). Bidgee bush: an identification guide to common native plant species of the south western slopes of New South Wales. প্ৰকাশক Yarralumla, Australian Capital Territory: Greening Australia. পৃষ্ঠা. 82. ISBN 978-1-875345-61-8. https://books.google.com/books?id=6J1VAQAACAAJ। আহৰণ কৰা হৈছে: 21 March 2010.\nৱিকিমিডিয়া কমন্সত দুবৰি বন সম্পৰ্কীয় মিডিয়া ফাইল আছে।\nFAO.org তথ্যপৃষ্ঠা: Cynodon dactylon\n"https://as.wikipedia.org/w/index.php?title=দুবৰি_বন&oldid=259226"ৰ পৰা অনা হৈছে\nএই পৃষ্ঠাখন ১৪ জানুৱাৰী, ২০২১ তাৰিখে ১৮:১১ বজাত অন্তিম সংশোধন কৰা হৈছিল।


woman-shares-how-she-earns-millions-by-farting-online-manju-b– News18 assam\nOMG News : আজৱ খবৰ! এইগৰাকী মহিলাই অনলাইনত পাদি উপাৰ্জন কৰিছে লাখ লাখ টকা, এবাৰত লয় ১৩০০০ টকা\nআজিকালি ছচিয়েল মিডিয়াত লুছ বটানিষ্ট (Lush Botanist) নামৰ এগৰাকী মহিলাৰ খুউব চৰ্চা হৈছে। এই মহিলাগৰাকীয়ে এক অতি অদ্ভুত কামৰ জৰিয়তে অনলাইনত লাখ লাখ টকা উপাৰ্জন কৰিছে । লুছে অনলাইনত বেয়া গোন্ধ (Fart) এৰি টকা ঘটিছে।\nLast Updated : August 27, 2021, 11:42 IST\nটকা ঘটাৰো যে কিমান অভিনৱ উপায় থাকিব পাৰে! সঁচাকৈ ধন উপাৰ্জন কৰাৰ বহুতো উপায় আছে। মানুহে আজিৰ সময়ত কঠোৰ পৰিশ্ৰম কৰি টকা উপাৰ্জন কৰে। অৱশ্যে, কিছুমান লোক আছে যিসকলে অদ্ভুত উপায়েৰে টকা উপাৰ্জন কৰে। এই মানুহবোৰে যি আচৰিত ধৰণে টকা উপাৰ্জন কৰে জানিলে স্তম্ভিত হ'ব লাগে। আজিকালি এই তালিকাত লুছ বটানিষ্ট (Lush Botanist) নামৰ এগৰাকী মহিলা চৰ্চাত আছে। লুছে যি কাম কৰি ধন ঘটিছে সেই কাম সকলোৱেই দিন-ৰাতি কৰি থাকে, কিন্তু তাকে কৰি ধন ঘটিব পাৰিছে কেৱল লুছ বটানিষ্টে। লুছে 'পাদি' (Farting) অনলাইনত বহুত টকা উপাৰ্জন কৰিবলৈ সক্ষম হৈছে। এতিয়া লুছে সামাজিক মাধ্যমত তেওঁৰ এই অদ্ভুত কামৰ বিষয়ে পোষ্ট কৰিছে।\nলুছে নিজকে ইণ্টাৰনেটত 'পাদ'ৰ ৰাণী (Fart Queen) বুলি কয়। তেওঁ কৈছে কেনেকৈ তেওঁ কেমেৰাৰ সন্মুখত পাদি টকা উপাৰ্জন কৰে। লুছে চেনেল-4ৰ এখন তথ্যচিত্ৰত তেওঁৰ বৃত্তিৰ কথা উল্লেখ কৰিছিল। তেওঁ ইয়াকো কয় যে কেনেকৈ তেওঁ এই অদ্ভুত কামটো আৰম্ভ কৰিছিল। নিজৰ অভিজ্ঞতা শ্বেয়াৰ কৰি লুছে কয় যে এবাৰ তেওঁৰ এজন বন্ধুৱে তাইক অনলাইনত পাদিবলৈ কৈছিল আৰু সেই ভিডিঅ'টো মানুহে ইমানেই লাইক কৰিছিল যে এনে দাবীৰে কমেণ্ট বক্স ভৰি পৰিছিল। তাৰ পাছৰ পৰাই লুছে ইয়াক এক উপাৰ্জনৰ পথ ৰূপে বাছি লয়।\nলাখ লাখ উপাৰ্জন কৰে কেৱল পাদি\nC-4ক দিয়া এক সাক্ষাৎকাৰত লুছে কৈছিল যে তেওঁ এই কামৰ জৰিয়তে লাখ লাখ টকা উপাৰ্জন কৰিছে। এবাৰ এগৰাকী মহিলাই ১২৫০০ টকা দিছিল। লুছে কয় যে তেওঁৰ পাদৰ শব্দ হেনো মানুহে ভাল পায়। তেওঁক বিভিন্ন ভংগীমাত পাদিবলৈ দিয়াৰ প্ৰস্তাৱ পায়। লুছে মাইকটো খুব ওচৰত ৰাখে আৰু কেতিয়াবা ইমান ডাঙৰ শব্দ কৰে যে তেওঁৰ নিজৰ কাণতেই আঘাত কৰে।\nলুছে কয় যে অনলাইনত ইয়াৰ চাহিদা পূৰণ কৰিবলৈ তেওঁ নিজৰ আহাৰৰ বিশেষত্ব বজাই ৰাখিব লাগিব। তেওঁ বিশেষ খাদ্য খায় যাতে তাইৰ পেটত গেছ সৃষ্টি হয় আৰু বেছিকৈ পাদ ওলায়। অনলাইনত তেওঁৰ অনুৰাগীসকলে তেওঁক আচৰিতভাৱে পাদিবলৈ অনুৰোধ কৰে, যিটো পূৰণ কৰাৰ বিনিময়ত লুছে যথেষ্ট পৰিমাণৰ ধন আদায় কৰে।


পৰকীয়া প্ৰেম! মাতৃ–কন্যা আৰু দুই যুৱকে হত্যা কৰিছিল পাঞ্জাবাৰীৰ মহিলাক|Guwahati-panjabari-murder-case-investigation– News18 Assam\nপৰকীয়া প্ৰেম! মাতৃ–কন্যা আৰু দুই যুৱকে হত্যা কৰিছিল পাঞ্জাবাৰীৰ মহিলাক\nকোটি টকাৰ সম্পত্তিৰ মালিক হ’ল এটা বান্দৰ, বিয়াত পাব প্ৰসাদোপম অট্টালিকা\nবন্যাৰ্তক সহায় কৰিবলৈ বিধায়ক মৃণাল শইকীয়াই পালে ফল্ডিং নাও উপহাৰ\n৪৮ ঘন্টাৰ ভিতৰত ৰহস্য ভেদ হ’ল মহানগৰৰ বতাহঘূলিত সংঘটিত শিহৰনকাৰী হত্যা কাণ্ডৰ ৷\nUpdated:July 4, 2019, 4:24 PM IST\nUpdated: July 4, 2019, 4:24 PM IST\nমঙলবাৰে নিশা মহানগৰৰ বতাহঘূলীত সংঘটিত হোৱা নৃশংস কাণ্ডৰ ৰহস্য ফাদিল ৷ পৰকীয়া প্ৰেমৰ বাবেই মহানগৰীত মাতৃ কন্যাৰ ওপৰত আক্ৰমণ চলাইছিল কন্যা আৰু দুই যুৱক সহ প্ৰনিতা দাস নামৰ মহিলাগৰাকীয়ে।আৰক্ষীৰ প্ৰাথমিক তদন্তৰ পিছতে এতিয়া পোহৰলৈ আহিছে হত্যাকাণ্ডৰ প্ৰকৃত ৰহস্য।\nইতিমধ্যে মুল অভিযুক্ত প্ৰনিতা দাসে আৰক্ষীক দিয়া স্বীকাৰোক্তি অনুসৰি তেওঁৰ স্বামীৰ উৰ্বশী কৈৱৰ্তৰ সৈতে আছিল অবৈধ সম্পৰ্ক। দুবছৰ পূৰ্বে এক দুৰ্ঘটনাত পতিত হৈ উৰ্বশী কৈৱৰ্তৰ স্বামীৰ মৃত্যু হোৱাৰ পিছৰ পৰাই উৰ্বশীৰ ঘৰলৈ সঘনে আহ–যাহ চলিছিল প্ৰণীতা দাসৰ স্বামীৰ। এই লৈ প্ৰণীতাই উৰ্বশীক বহুবাৰ এনে সম্পৰ্ক ছেদ কৰিবলৈ আহ্বান জনাইছিল যদিও প্ৰণীতাৰ স্বামীৰ সৈতে উৰ্বশীয়ে এনে সম্পৰ্ক ত্যাগ নকৰাত ক্ষুব্ধ হৈ প্ৰণীতাই নিজ কন্যা আৰু দুজন যুৱকক লগত লৈ নিশা উৰ্বশীৰ ঘৰত প্ৰৱেশ কৰি উপৰ্যুপৰি আক্ৰমণ কৰিছিল উৰ্বশীক।\nএই আক্ৰমণৰ পৰা কথমপি ৰক্ষা পৰিছিল উৰ্বশীৰ কন্যা প্ৰাৰ্থনা। চিকিৎসালয়ৰ বিচনাত এতিয়া মৃত্যুৰে যুজিঁ থকা প্ৰাৰ্থনাই আৰক্ষীৰ আগত দিছে আক্ৰমণকাৰীৰ ক্লু। সেই তথ্যৰ ভিত্তিতে বুধবাৰে আৰক্ষীয়ে আটক কৰিছিল প্ৰণীতা দাস আৰু তেওঁৰ কন্যাক। কিন্তু কেৱল প্ৰণীতাই নহয় সমগ্ৰ আক্ৰমণটোত দুই যুৱক আৰু চাৰি মহিলা জড়িত থকাৰ সম্ভেদ লাভ কৰে আৰক্ষীয়ে। প্ৰণীতা দাসে নিজৰ স্বামীৰ সৈতে মৃত উৰ্বশী কৈৱৰ্তৰ সৈতে অবৈধ সম্পৰ্ক থকাৰ সন্দেহ কৰিছিল আৰু সেইবাবেই পৰিয়ালৰ আন ৩ মহিলাৰ সৈতে দুই যুৱকক লগত লৈ সংঘটিত কৰিছিল এই নৃশংস কাণ্ড ৷